Patxi Ruizen borrokaldiak ekarri duenaz - Halabedi\nHalabedi > Iritziak > Patxi Ruizen borrokaldiak ekarri duenaz\n…ba bai! Berriz ere Patxi Ruiz eta bere ingurukoak hizpide. Zein astunak ezta? Pentsatuko du baten batek. Baina, noiz utzi genion herri honetan aldarrietan astunak izateari?\nOraindik gogoratzen dut estatuek Jon Anza militantea erahil zutenean. Bere desagerpena ezagutu, eta hurrengo hilabeteetan Euskal Herriko txoko guztietan “Non da Jon?” galdera agertu zen oso forma ezberdinetan. Kasu horrekin hain tematiak izateak injustizia hau gizarteratzeko balio izan zuen. Estatu erahilketa fokoan jarri eta errudunak seinalatu ziren, sistema honen izaera demokratiko faltsua mahaigaineratuz.\nOraingo honetan, Covid-19 pandemiaren testuinguruan, espetxeetako egoera are zaurgarriagoa dela agerikoa da. Zer esanik ez jada isolatuak eta ehunka kilometroetara urrunduak dauden presoentzat. Egoera honen aurrera Patxik eta beste preso batzuk borrokaldia hasi zuten, preso guztien eskubideak aldarrikatuz. Egoera hobetu ez, eta are egur gehiago jasan ondoren, Patxik borrokan beste pausu bat ematea erabaki zuen, gose eta egarri greba hasi eta bere bizitza arriskuan jartzeraino.\nAzken egunetan gaia gizarteratzea lortu dela esango nuke (kontinente honetako zein txokotan burutu dira hainbeste mobilizazio pandemia egoeran?), eta gizarteratze ariketa hau egiteko burutu diren ekimen mota ugarik ohituegi gauden auzia mahaigaineratu dute: biolentziarena, alegia. Biolentziaren monopolioa darabiltenek margoketa bat “eraso” kalifikatuz, aldarri bat tintaz materializatzeari zilegitasun guztia kendu nahi diote. Bitartean, haien biolentziak langile bat erahil zuen Bilboko portuan orain dela bi egun, kasu bakar bat aipatzeagatik.\nMota ugarietako biolentzia sistematiko guztien aurrean, edozein ekimen motak autodefentsa izaera du, eta autodefentsa beti zilegia delakoan nago. Hortaz aparte, ekintza ezberdinen eraginkortasunaren inguruko eztabaida azken urteetan modu tranpatian egin izan dela iruditzen zait, izkutuko interes ezberdinak medio. Baina tira, autodefentsaren ideiara bueltatuz, bere zilegitasuna ez dugu etsaiaren marko ideologikoan topatuko eta horren esperoan egotea akats izugarria litzateke. Pedagogia eginez, sektore zapaldu guztietan topatu eta landu beharrekoa da zilegitasun hori. Hor zentratu ezean, poliki poliki atzerapausoak ematen joango gara, eta margoketak erasoak direla barneratzen badugu, aurrerago kartel bat prezintoarekin jartzea biolentzia dela irensteraino helduko gara. Edo gutxienez, eraginkorra ez den eta jokoz kanpo dagoen ekimena dela irentsiko dugu, borrokarako edozein aukera itzaliz.\nAldarrietan astunak eta tematiak izatea ez da aukera bat, baizik eta guztiz beharrezkoa eta zilegia. Zer esanik ez, egunez egun kide baten bizitza itzaltzen doan muturreko egoera baten aurrean.\nPresoak borrokan, gu ere bai. Eutsi gogor Patxi!!!\nJonbe Agirre: Patxi Ruizen borrokaldiak ekarri duenaz\n← Gure desira subertsiboak\nSexo en tiempos de Covid-19 →


LABek Urkullu interpelatu du lan istripuen aurrean erabaki politikoak hartzeko\n2018/09/19 :: 22:35\nHemen zaude: FEDERAZIOAK INDUSTRIA Federazioa LABek Urkullu interpelatu du lan istripuen aurrean erabaki politikoak hartzeko\n2017/09/27\tIndustria\t- Federazioa\nGaur INDUSTRIA 4.0 jardunaldia burutzen ari da EUROPA Jauregian eta bertan LABek protesta ekintza egin du lan osasunarekin lotuta dagoen sarraskia salatzeko. Izan ere, URKULLU Lehendakariak hitza hartu behar zuenean, LABeko kideek hitzartzea eten eta interpelatu dute zuzenean propaganda gutxiago egiteko eta erabaki politikoak behingoz hartzeko langileon osasuna, eta bizitza, bermatzeko.\nLAB-ek argi eta garbi utzi nahi du jardunaldi hau propaganda hutsa dela, gure ustez propaganda 4 industria 0, deitu beharko litzateke. Are gehiago, Jaurlaritzak eta Patronalak bultzatzen duten ereduan prekarietatea 4 eta lan osasuna 0 baino ez dizkigute eskaintzen.\nHorrelako propaganda ekitaldietan, errealitate gordina izkutatzen dute: 2017an Hego Euskal Herrian 43 langile hil dira, Industria sektorean 18 dira hildako langileak, 3 Araban; 22916 lan istripu eta 2586 lan gaixotasun erregistratu dira (hauek estatistika ofizialak dira, baina badakigu lan istripu asko ezkutatzen direla eta datuak makilatzen direla.)\nBeraz, datu horiekin Eusko Jaurlaritzari eta Patronalari galdera zuzena egiten diegu: ze industria aurreratu saldu nahi digute, industrian 2 astero langile bat hiltzen denean?\nLABek argi du lan istripu eta gaixotasun profesinalen atzean dagoen egiturazko arazoa prekarietatea eta enpleguaren kalitate eskasa direla. Patronalak prekarietatea zabaltzen du (langile berriak diskriminatzen, azpikontraten bidez, ETTen bidez, zabor kontratuekin, kontratazioan iruzurra eginez, formazioa ukatuz, segurtasun neurriak hartu gabe,...) eta Jaurlaritzak eta PNVk erabateko babes politikoa eskaintzen diote, eta ezagutzen ditugu horren ondorioak.\nPertsonengan apustua egiten dutela diote baina sarraski etengabe honekin bukatzeko borondaterik ez dago. Horregatik, Eusko Jaurlaritzari eta Patronalari exijitzen diegu propaganda eta marketing gutxiago eta konpromiso zehatzak har ditzaten langileon osasuna bermatzeko, erabaki politikoak hartu behar baitira arazo hau konpontzeko. Lan osasuna bermatzea industria aurreratu baten ezinbesteko osagaia izan behar da.\nLABek heriotza eta lan istripuen atzean dauden erantzule zuzen nahiz zeharkakoak salatzen jarraituko dugu, prekarietatea eta lan istripuak borrokatzen jarraituko dugu.


Tere Irastortza Hendaian izango da Eta orain badakit liburua irakurtzen\nUrtarrilaren 28an, arratsaldeko 18:00etan Mitterrand Mediatekan. (Herriko Etxetik bost urratsetan itsaso aldera. Herriko Etxea,Errepublika plazan. Herri Kaskoan) Ondoren: 19:30etan: Aperitiba edota Luntxa. Inora joan gabe, hitzaldia egiten dugun tokian berean hitzaspertua eta ahamen jana.\nAretxabaletako Loramendi Elkarteak Karmele Igartuaren poesiari buruzko hitzaldi-irakurraldia antolatu du\nAretxabaletako Loramendi Elkarteak Karmele Igartuaren poesiari buruzko hitzaldi-irakurraldia antolatu du. Tere Irastortza idazleak gidatuko du Karmele Igartuaren poesia irakurketa, poesia irakurtzerakoan sortzen diren galderei eta kezkei erreparatuz, eta batz ere, Karmele Igartuaren estiloari buruz hitz eginez. Ekitaldia Loramendi Elkartean burutuko da, urtarrilaren 11n, arratsaldeko 6:30etan.\nKarmele Igartua Bengoa idazle aretxabaldarrak hiru poema liburu idatzi zituen Hitzak orbainetan (Euskaltzaindiaren Felipe Arrese Beitia saria irabazi zuena , ) Denbora enaren hegaletan ( Pamiela ) eta Itsaso Kontra bat ( Pamiela ). Karmele Igartua-ren prosa osorik irakur daiteke www.idazten.com orrian eta baita bere poesia lan ugari ere, horien artean osorik lehen liburua .Karmele Igartuak koordinatu zuen bere sorreratik www.idazten.com orria eeta Bergarako IDAZLE ESKOLAn ikasleek antolatutako hainbat ekimen. Tere Irastortza idazlea da Bergarako IDAZLE ESKOLAko zuzendaria eta irakasle , eta berak egin zuen Itsaso Kontra bat liburuaren edizioa.\nETA ORAIN BADAKIT ITSASO KONTRA BAT poesia irakurketa Beasaingo Liburu Azokan. Igartza Jauregian, Abenduaren 16an, ostiralean, arratsaldeko 8etan\nAldez aurretik Aretxabaletan eta Donostiako Udal Liburuko Sotoan aurkeztu dira Tere Irastortza eta Karmele Igartuaren liburuak. Bietan jendeak gainezka egin du. Poesia,musika eta irudiz hornitutako emanaldiko parte-hartzaileetako eta sortzaileetako hiru goierritarrak dira : Tere Irastortza, zaldibitarra, Aitor Furundarena, ordiziarra eta Iñaki Telleria, idiazabaldarra.\nAzken urteetan ohi duenez, Bergarako IDAZLE ESKOLAk bere Ilunabar Literarioa antolatu du Donostian. Aurrekoetan bezala, aurten ere, Karmele Igartuaren Itsaso kontra bat (Pamiela,2011) liburua aurkeztuko da bere jaioterrian. Karmele Igartua 2010ean hil zen eta bere poemak Itziar Gomez, gidoilari, aktore irakasle eta Idazle Eskolako kideak irakurriko ditu.\nBaina , irakurketan, gainera , beste bi irakurketa ere izango dira. Bata, irudi bidez, Izaskun Etxeberriak egin duena. Izaskun Etxeberriak Karmele Igartuaren Itsaso kontra bat liburuarentzat sortu ditu argazkiak. Izaskun Etxeberria, irakaslea eta Bergarako Idazle Eskolako kidea da. Beste irakurketa, musikala izango da. Aitor Furundarenak Eta orain badakit (Pamiela, 2011) libururako , Iñaki Telleria eta Garikoitz Mendizabalekin batera sortutako musikaz eramango du Beasainen. Aitor Furundarena, soinujolea, musika-sortzailea eta Musikeneko irakaslea da. Iñaki Telleria perkusionista , Barakaldoko Musika Bandako zuzendaria da, eta aspaldi, Eta orain badakit liburuko “ Perkusionista batentzako hitzak “ testuarentzat sortu zuen pieza bat.\nAretxabaletako emanaldiaren bideoa hementxe ikus dezakezue\nLazkaon Liluratura saioen barruan hartuko du parte arratsaldeko 6:00etik 7:30etarako tartean. Webgune honetan irakur daitezke liburu hartako hainbat poema, eta entzun daitezke idazleak berak irakurrita ETA ORAIN BADAKIT ITSASO KONTRA BAT emanaldian.\nILUNABAR LITERARIOA ARETXABALETAN 2011-06-17\nILUNABAR LITERARIOA ARETXABALETAN (AURKEZPENA) (2011-6-17)\nEta orain badakit itsaso kontra bat.\nKarmele Igartuaren Itsaso kontra bat ( Pamiela,2011) eta Tere Irastortzaren Eta orain badakit (Pamiela,2011) liburuen irakurketa, musika eta irudiz lagundua.\nAurkezleak : Rosa Urreta eta Jose Angel Irigarai.\nMusikariak : Aitor Furundarena eta Iñaki Telleria\nILUNABAR LITERARIOA ARETXABALETAN (IRAKURKETA) (2011-6-17)\nHitzak : Tere Irastortza ( Eta orain badakit, Pamiela,2011).\nKarmele Igartua ( Itsaso kontra bat , Pamiela, 2011)\nIrakurleak : Tere Irastortza ( bere testuak )\nItziar Gomez ( K. Igartuaren testuak )\nIrudiak : Izaskun Etxeberria\nGoierriko Kastako kide batzuk Irailaren 3an, arratsaldeko 7.30etan Ataun San Gregorio-n, BARANDIARAN MUSEOAN literatur emanaldia eskainiko dute. Hauetako asko Idazle Eskolako kideak izan dira edo dira : Joseba Zubizarreta, Juan Mari Apaolaza, Iker Zaldua, Doltza Barandiaran eta Tere Irastortza. Gainera parte hartuko dute Ekaitz Goikoetxeak,Irati Goikoetxeak,Idurri Eskisabelek,Oier Zurutuzak,Koldo Goitiak, eta Jon Aranok\nTere Irastortzak "Izateko sortu " saiakera laburra argitaratu du RIEV aldizkariko azken alean\nPOESIAREN ISPILUAN ISLATZEN DEN MARGOA EAn\nETA ORAIN BADAKIT ITSASO KONTRA BAT\nETA ORAIN BADAKIT ITSASO KONTRA BAT poesia irakurketa Donostiako Liburu Azokan. Udal Liburutegiko Sotoan. Uztailak 6, asteazkena, 19:30etan\nOrrialdea 6-(e)tik 8-(e)ra\nVOCALIA TALDEA Egilea: Xabier Sarasola Bisitak : 1277


Austeritatearen kontra eta justizia klimatikoaren aldeko borrokak nola lotu — Manu Robles Arangiz Fundazioa\n"Gizateriak egun hainbat krisiri egin behar dio aurre, larriak eta desafio handiak jartzen dizkiotenak: ekonomikoa, soziala, politikoa, elikagaiena, eta azkenik -aurrekoak bezain garrantzitsua den arren- klimaren krisia, planeta honetan milioka pertsonaren biziraupena bera mehatxupean jartzen duena. Krision jatorrian antzeko zergatiak daude, eta gure sistema ekonomikoaren erdigunearekin dute zerikusia. Sortutako interes indartsuak daude tartean. Horregatik, interes kontrajarrien arteko borroka bat dugu hau.\nAsbjørn Wahl, ITFko Klima Aldaketari buruzko Lantaldearen burua\nMundu guztian jendea antolatzen eta borrokatzen ari da krisiaren ondorioen aurka. Sindikatuak borroka askotan oso inplikatuta daude, batia beste mugimendu asko ere; hauetako batzuk arlo batean dihardute, eta beste batzuk, berriz, mugimendu sozial zabalagoak dira. Gero eta argiago, gure gizarte-eredua, gure ekoizteko eta kontsumitzeko modua, zalantzan jartzen ari da. Krisi hauetatik irteteko sistema aldatu beharra dago, eta hau lortzeko ezinbestekoa da gizarteko botereen arteko oreka zeharo desberdina. Horrek helburu bat definitzen digu, mugimendu eta borrokak bateratzea, batik bat austeritatearen aurkako borroka eta klima aldaketaren ingurukoa. Hau izango da aztertuko dudan gaia.\nCOP prozesuaren porrota\nAusteritate politikaren oinarria klase-borroka da; honelako politikak ongizate-estatua suntsitzeko, ondasun eta zerbitzu publikoak pribatizatzeko eta mugimendu sindikala azpiratzeko ezartzen dira\nGobernuak hogei urtetik gora daramate negoziatzen (gutxi gorabehera 1992an Rion izan zen Goi-Bileratik hona) klimaren krisitik salba gaitzaketen erabakiak hitzartze aldera. Alabaina, hogei urte luzeotan ez da behar genuena, hots, berotegi efektuko gasen (BEG) murrizketa, gertatu, kontrakoa baizik. Isuriak asko gehitu dira, %60tik gora 1992tik aurrera. Garraioaren isuriak %120 hazi dira azken 30 urteotan, eta oraindik ere mundu guztian zehar gora egin dute, ekonomiako beste sektore batzutan egindako murrizketak baino azkarrago gainera.\nBerotze globalak izango dituen ondorio katastrofikoak kontutan izanik, zer dela eta ezin izan dituzte gure gobernuek BEG isuriak gutxitzeko hartu beharreko erabakiak adostu, egingarri eta errealistak izanagatik ere? Ez da izango irtenbiderik ez dagoelako. Klimaren krisia ekidin daiteke. Badugu horretarako behar den jakintza eta teknologia. Beste zerbait falta da, berotze globala geldiarazteko neurriak gauzatzeko behar den botere sozial, politiko eta ekonomikoa. Bestela adierazita, botere auzi bat da.\nHaatik, berotze globala geldiarazteko botere sozial, politiko eta ekonomiko hori ez da agintean dauden eta petrolio korporazio eta finantza handiak kontrolpean dituzten elite ekonomiko eta politikoetatik etorriko. Sindikatu, gizarte-mugimendu, talde ekologista eta bestelako eragileek behetik eragindako presio gogorra da klimaren katastrofetik salba gaitzakeen erremedio bakarra.\nSortutako interesetaz ari gara, eta munduko korporaziorik boteretsuenak ditugu aurrez aurre; hauek beren interesen esanetara politiko neoliberalen armada dute. Munduko 10 enpresa handienetatik 7 petrolio industrian daude. Enpresa hauek duten botere guztia ari dira baliatzen beren interes ekonomikoen kaltetarako izan litekeen politikak saihesteko. Botere ekonomiko eta politiko izugarria dute. Politikoak salgai daudenean erosi egiten dituzte. Gobernuek edo erregimenek beren botereari aurre eginez gero, enpresa hauek paretik kentzen dituzte. Etab.\nBorroka soziala klima aldaketaren borrokarekin bateratu behar dugu: bere erroan dauden zergatiak, zein horiei aurre egiteko neurriak berdinak dira\nAspaldi honetan bizi ditugun krisi ekonomiko, sozial eta politikoen efektuak ere interesekin lotutako beste lehia bat dira; ez da zaila interes desberdinak identifikatzea. Mundu guztiko langileek krisiaren aurkako borrokan dihardute: enpleguaren alde, lanpostu eta soldata duinak izateko, gizarte-babesaren alde, langabeziaren kontra, beren komunitateak hobetzeko, beren eta senideen bizimodua defenditzeko… Krisi hauetan ezarritako politika asko austeritate politikak izan dira. Austeritate politikak ez dira, batzuk esaten duten moduan, “gehiegi puztutako zerbitzu publikoetan beharrezko diren murrizketak”, ezta “langileen soldatak lehiakor izan daitezen egindako doikuntza” ere. Austeritate politikaren oinarria klase-borroka da; honelako politikak ongizate-estatua suntsitzeko, ondasun eta zerbitzu publikoak pribatizatzeko eta mugimendu sindikala azpiratzeko ezartzen dira. Azken helburua da inbertsioaren etekina hobetzea. Hau da mundua gidatzen duen klase arteko gerraren lerro nagusia.\nKlima aldaketa edo hondamendiaren aurkako borroka ez da mugimendu sindikalak bere gain hartu behar duen beste borroka bat gehiago, austeritatearen aurka egiten denaren gainean egin beharrekoa. Aitzitik, borroka horren beraren zati bat da, eta gero eta areago izango da. Klima aldaketa gelditzen ez bada, edota 1,5-2,0 gradu zentrigradura mugatu ezean (hau gure esku dago azkar eta kementsu ekinez gero), lanpostuak akabatuko dituen lehen arrazoi bilakatuko da. Komunitateak suntsituko ditu, baita milioika lanpostu ere, eta egundoko gainbehera soziala eragingo du. Aberastasuna areago birbanatuko du behetik gora, pobrezia zeharo zabalduko du eta maila ezezaguneko migrazio-krisiak ekarriko ditu. Horrenbestez, klima aldaketa suntsigarri bat ekiditeko borroka beste baten atala dugu, nahi dugun gizarte mota lortzeko interes-klaseetan oinarritutako borrokarena.\nKrisi ekonomikoa zein klimarena krisi sistemikoak dira. Bien erroak sistema ekonomiko berean dautza. Sistema honen helburua etekinak lortzea da, ez balio erabilgarriak. Sistema honentzat ezinbestekoa da hazkunde ekonomikoa (hazten ez den kapitalismoa krisian dago). Langileak esplotatu eta baliabide naturalak gehiegi ustiatzen dituena. Krisiz jositako sistema ekonomiko bat da, eta behin eta berriz sortzen ditu langabezia masiboa, pobrezia eta miseria. Orain lurra bera ere datozen belaunaldiak bizitzeko moduko leku gisa ere suntsitzekotan da.\nJabego publikoa eta kontrol demokratikoa\nHau geldiarazteko sarri entzun dugu egunotan lehenbailehen ekin behar diogula, eta indarrez. Berotze globalean atzera egitea ezinezko egingo lukeen 2 gradutara ia iritsi gara. COP prozesuaren hogei urteotan ikusi dugu petrolio korporazio handiek, finantza-erakundeek, gobernu neoliberalek eta merkatuaren indarrek ezin izan dituztela arazo hauek konpondu. Ezta krisi ekonomiko sozialak ere. Kontrara, beren botere guztia mobilizatzen ari dira etekinak lortzeko lehia itsua mugatuko lukeen edozer ekiditeko. Ondorioak, austeritate areagotua eta berotegi-efektuko gas isuri handiagoak.\nBeraz, erronka hauei erantzuteko modu bakarra korporazio eta erakunde boteretsu hauek kontrol demokratikopean jartzea da. Horretarako izugarrizko indar sozial eta politikoa mobilizatu behar da. Bakarrik egingo duenik ez dago: ez mugimendu sindikala, ez mugimendu ekologista, ez bestelako gizarte-mugimendu sektorialak… Inoiz baino areago gizarte-mugimenduen arteko aliantza zabalak eratu behar ditugu, borroka honetan norabidea aldatzekotan bagara bederen.\nBorroka soziala eta klimatikoa bateratu\nMugimendu sindikalak borroka honetan funtsezko eginkizuna izan beharko du, gizartean duen kokapen estrategikoa medio. Halere, zintzo juzkatuz gero, aitortu beharra dugu orain arte mugimendu sindikalak krision aurka ez duela nahikoa ardura bere gain hartu. Sindikatuak mundu guztian defentsiban daude. Horretarako arrazoiak badira, baina gaur ez ditut xehetasun handiz aztertuko (halere, uste dut bilera hauetan, baita sindikatuek antolatutako batzarretan ere gehiago jorratu behar zela gai garrantzitsu hau). Hori ere lagungarri izango zatekeen “bidezko trantsizioa” delako horretatik haratago joateko, eta hori lortzeko estrategiei gehiago erreparatzeko.\nDena dela, gaur aurrean ditugun eginbeharrak nire ustez argi asko agertzen dira. Borroka soziala klima aldaketaren borrokarekin bateratu behar dugu: bere erroan dauden zergatiak, zein horiei aurre egiteko neurriak berdinak dira. Aliantza zabalak eratu behar ditugu, gizarteko botere-oreka aldarazteko indar nahikoa lortze aldera. Gure ekonomiako sektore estrategikoak kontrol demokratikopean izango diren jabego publiko bihurtzea izango da borroka horren oinarrizko atal bat. Klima aldaketaren borrokan lehen lerroan dago energia-sektorea. CO2 isuriak guztiz lotuta daude energiarekin; sektore hau ez bada kontrol demokratikopean jartzen ez dago beharrezko eraldatzeak lortzeko modurik, ez behar bezain sakon eta azkar.\nBehetik eragindako presio gero eta handiagoa!\nAusteritatearen kontrako borrokak agerian uzten du jabego publikoaren eta beste arlo batzutako kontrol demokratikoaren beharra; zerbitzu publikoen defentsan, baita pribatizatutako ondasun eta zerbitzu publikoak berriro kontrol demokratikopean jartzeko borrokan ere. Klima aldaketaren eta austeritatearen aurkako borroka ezin dira abstraktuegiak eta zabalegiak izan. Borroka hauek arazo konkretuei egin behar diete aurre eta langileen eta pertsonen eguneroko bizimoduan irtenbideak eskaini. Borrokak bateratu eta zabaldu egin behar ditugu; hala erakusten digute esperientziek. Sindikatu gehienak ari dira gaur nolabaiteko austeritatearen aurkako borrokaren batean. Halaber, gero eta sindikatu gehiago ari da benetan atxikitzen klima aldaketaren kontrako kanpainari. Zenbait ekimen, esaterako Demokrazia Energetikoaren aldeko Sindikatuak (TUED) eta Enplegu Klimatikoen sare Globala, aurrerapauso handiak izan dira. Orain borrokarako prest dauden koalizio handiak behar ditugu, agenda erradikalagoa, militantzia handiagoa eta, horrekin batera, behetik eragindako presio gero eta handiagoa.


Bozetara batera aurkezteko Iglesiasen eskaintzari ezetz esan dio Mas Madridek\nMonica Garcia Mas Madriden zerrendaburuaren ustez, "Ayusoren arduragabekeriari ezin zaio arinkeria, espektakulu eta testosterona gehiago erantsi".\nGarcia, agerraldi batean. Argazkia: EFE\nMonica Garcia Madrilgo hauteskundeetarako Mas Madriden hautagaiak ukatu egin du atzo Pablo Iglesias Unidas Podemoseko buruzagiak maiatzaren 4ko bozetan elkarrekin aurkezteko egindako eskaintza.\nGarcia oso gogor mintzatu da gaur: "Pandemia betean hauteskunde batzuk deitzearen Ayusoren arduragabekeriari ezin zaio arinkeria, espektakulu eta testosterona gehiago erantsi".\nMas Madriden hautagaiak azaldu duenez, pandemiaren hilabete "gogorrenetan" Urriaren 12ko ospitalearen ZIUetan lanean egon da, baita "Ayusoren asteroko lardaskeriei" oposizio irmoena eginez ere.\n"Madril ez da Netflixen telesail bat. Denbora daramat hiri honen alde lan egiten, une zailenetan, asanbladatik. Emakumeak nekatuta gaude lan zikina egin ostean, une historikoetan alde batera egiteko eskaeren aurrean. Emakumeok badakigu ultraeskuinari galga jartzen, inoren babespean ibili barik", nabarmendu du.\nGarciaren esanetan, "hauteskundeetara aurkeztu nahi dut, eta Madrilgo Erkidegoko hurrengo presidentea izan. Gogotsu nago, ideia onak ditut eta lan handia egindakoa naiz".\nMas Madriden zerrendaburuak bideo baten bidez erantzun dio Iglesiasi. Adierazi du ezkerretik aurkezten diren "hiru aukerek" (Mas Madrid, Unidas Podemos eta PSOE) % 5eko langa" gainditzen dutela, eta beraz, ez dagoela "beldurrik eduki beharrik boto bakar bat galtzeko". Erantsi duenez, "ordezkaritza lortzeko hiru aukera izatea Madril duin bat mobilizatzeko eta boto-emaile bakar bat ere etxean ez geratzeko modu onena da".\nDena dela, hauteskundeen biharamunean akordioak lortzeko prest agertu da Garcia, "norbere zilborrari begiratu gabe, teatro kolpeak egin barik eta minutu bakar bat galdu barik". Izan ere, horren ustez, "garrantzitsuena Ayuso eta ultraeskuina Puerta del Soletik kanporatzea da".


50 urtean Espainian izandako malariaren lehen kasua detektatu dute Huescan | Consumer\n50 urtean Espainian izandako malariaren lehen kasua detektatu dute Huescan\nGaixoa irailaren amaieran eltxo baten ziztada jaso ondoren kutsatu zen.\nEgilea: mediatrader 2010-ko urriak 8\nAragoiko Osasun eta Kontsumo Sailak jakinarazi du Huescako probintzian 50 urtean Espainian izandako malariaren lehen kasua aurkitu dutela, 1961etik. Gaixoak gaixotasuna uzkurtu zuen eltxo baten ziztada jaso ondoren. Luisa Noeno Osasun sailburuak ez zuen gaixoari buruzko xehetasun gehiago eman, eta esan zuen Epidemiologiako espezialistek orain aztertuko dutela nola kutsatu zen irailaren amaieran Aragoiko osasun-zentro batean, Madrilgo Karlos iii.a Osasun Institutuak berretsita.\nNoenok ziurtatu zuen kasuak ez dakarrela inolako arriskurik biztanleriarentzat, baina epidemiologoek orain zehaztu behar dute nola iritsi den eremura, gaixoa “ez baita Aragoitik edo, gutxienez, Espainiatik mugitu. Ez du gaixotasun hori ohikoa den herrialderik bisitatu”. Halaber, adierazi zuen gaixotasunak “ez duela inolako larritasunik eta tratamendua duela”.\nMalaria, sukarra eta ondoeza hobetu ez ondoren, pazienteari egindako analisian detektatu zen. Noenoren arabera, kasu horrek berretsi egiten du zaintza epidemiologikoko sareak “beste behin ere funtzionatu duela”, eta, orain, “espezialistek aztertu behar dituzte balizko kausak eta intzidentziaren inguruko guztia”.\nkutsatze malaria-eu mosquito-eu picadura-eu


Lan mundura ere, jalgi | Lan mundura ere, jalgi – iparraldekohitza\nIpar Euskal Herriko gazteek lanbide heziketa euskaraz ikastea da Seaskak aurten Herri Urratsi ezarri dion helburua. Izan ere, orain arte ezin zuten halakorik egin: frantsesezkoa da Lapurdin, Zuberoan eta Baxenabarren ibilbide profesionaleko ikasketak egiteko eskaintza guzia. Egoera hori aldatuko du uztailetik aitzina eraikitzen hasiko diren Baionako lizeo berriak. Izan ere, sail orokorraz gain, profesionaleko hainbat adar ere eskainiko ditu.\nAkitania-Limousin-Poitou-Charentes eskualdeak ordainduko du lizeoaren eraikinaren zati handiena, baina ez guzia. Paxkal Indo Seaskako lehendakariak azaldu duenez, hain zuzen, hamar milioi euroko kostua izanen du lizeo berriak, eta horietatik zazpi ordainduko ditu eskualdeak. «Bertze hiru milioiak biltzen hasiko gara Herri Urratsen».\nLizeo berriaren planoa aurkezteko ere baliatu zuten atzo Baionan Seaskako, Herri Urratseko eta Ikastolen Egoitzak-eko kideek egindako agerraldia. Azken hori da ikastoletako eraikinez arduratzen den elkartea, eta, Patrick Marianne presidenteak azaldu zuenez, bi gunetan antolatuko dute lizeoa. Alde batetik egonen dira barnetegia, jangela eta sukaldea, eta bertzetik kirolgunea eta lizeoa bera. Baiona iparreko Apirilaren 14a karrikan egongo da eraikin multzoa, eta 2017ko irailerako prest beharko luke. «Proiektu erraldoia» dela azpimarratu du Indok, eta eskerrak eman dizkio Ikastolen Egoitzak elkarteari egiten ari den lanagatik: «Gu guraso arruntak gara, eta ez dakigu horrelako lizeo handi baten egiten normalean, baina Patrick Mariannek egunero erakusten digu baietz, posible dela, eta errespetatuko ditugula epeak».\n6.000 metro koadroko gunean 400 ikaslerentzako lekua egonen da, eta 130 bat ikaslek egiten ahalko dute lo barnetegian —gaur egun 60 bat dira Kanbokoan—. Ez da soilik sail profesionalekoentzat izanen, halere. Gaur egun Baionako Bernat Etxepare lizeoan dauden sail orokorreko ikasleak lizeo berrira joanen dira, eta profesionalekoekin batera ikasiko dute. Orain lizeoa aterpetzen duen eraikina, berriz, Seaskaren laugarren kolegio bilakatuko da.\nBECtso saioa eta besta\nDirua biltzeko ez ezik, Herri Urrats bestarako ere badela gogoratu dute antolatzaileek, halere. Maiatzaren 8an ospatuko dute ikastolen besta, Senpereko aintziraren inguruan (Lapurdi), eta, bertzeak bertze, Esne Beltza, 2zio, Autobus Magikoa, Oreka TX, Xutik eta Begiz Begi taldeek joko dute. Haur eta gazteentzako eskaintza zabala izanen da: Haurren Xokoa, Irrien Lagunak eta Erronka lehiaketa izanen dituzte hainbat gunetan. Dantza emanaldi ugari izanen dira, halaber.\nMaiatzaren 8ra itxaron gabe ere, egonen da bertze ekitaldirik. Larunbat honetarako, erraterako, BECtso saioa antolatu dute Baionan, bertsolariek berek ikastolen alde proposaturik. Maialen Lujanbio, Amets Arzallus, Aitor Sarriegi, Sustrai Colina, Igor Elortza, BeÃ±at Gaztelumendi, Aitor Mendiluze eta Andoni EgaÃ±a ariko dira kantuan, 18:00etatik goiti.


Beren obrak ikusgai jarriko dituzten artisten bila dabil Bilboko Berreginen Museoa\nBizkaiko erakunde honek ART MARKET ekimena antolatu du abenduaren 14rako, 10:00etatik 15:30era.\nParte hartu nahi duten artista guztien lana eta esfortzua sustatu nahi ditu kultur ekitaldi honek, eta gune bat eskaintzen die, dohainik.\nJarduerak Mariaren Bihotza plazan egiten den San Frantzisko auzoko azokarekin bat egingo du, eta musikaz eta arteaz gozatu ahal izango da bertan.\nArtista zara eta zure obrak sustatu nahi dituzu? Bilboko Berreginen Museoak ART MARKET antolatu du abenduaren 14an, 10:00etatik 15:30era, eta, bertan, horretarako aukera izango duzu. Bizkaiko erakundea artista bila dabil, euren lanak Museoaren barruan ikusgai jarri ditzaten egun batez. Kultur ekitaldi horrekin, artearen alde lan egiten duten pertsona horien guztien lana eta esfortzua sustatu nahi ditu Museoak, eta horretarako gune bat eskainiko die, dohainik. Gainera, jarduerak bat egingo du San Frantzisko auzoko Mariaren Bihotza plazan izango den bigarren eskuko azokarekin. Ekitaldian askotariko musika- eta arte-emanaldiak eskainiko dira.\nJakin nahi duzu zelan parte hartu? Hemen duzu informazio guztia\nNahi duten artista guztiek har dezakete parte, eta izen-ematea 2019ko azaroaren 22tik 29ra bitartean egin ahal izango da. Horretarako, beharrezkoa izango da txosten labur bat bidaltzea, standean ikusgai jarriko diren obren 3 adibiderekin, baita CVa ere (PDF formatuan), itziar.martija@bbmuseoak.eus helbidera.\nLanak ikusgai eta salgai jartzeko erabiliko diren standak doakoak dira erabat. Hautatuen zerrenda posta elektroniko bidez jakinaraziko da abenduaren 5ean.\nStandak egunean bertan muntatuko dira, 08:30ean, eta espazioak (2 x 1,5 m) heldu ahala banatuko dira. Parte-hartzaile bakoitzak bere mahaia edo astoak ekarri beharko ditu muntaketa egiteko, eta eguna amaitutakoan jasoko dira.\nEz zalantzarik izan! Idatzi orain, eta izan zaitez Berreginen Museoko artista egun batez!\nBilboko Berreginen Museoa artista bila dabil.\n1- Hautatutako artistek bakarrik hartuko dute parte.\n2- Artista bera izango da bere stand-aren muntaia eta desmuntaiaren arduraduna. Antolaitzaileak parte hartzaile bakoitzeko aulki bat utziko du. Mahaiak, astoak edota lanen erakusketarako beharrezko materialak parte hartzaileek ekarriko dituzte.\n3- Artista bakoitzak muntaia eta desmuntaia egiteko erakundeak jarritako ordutegiak beteko ditu.\n4- Sarbideak, hormak eta museoko artelanak ez dira okupatuko.\n5- Artista bera izango da bere stand-aren arduradun\n6- Artista berak egindako lanak izango dira erakusgai, bai originalak bai berreginak.\n7- Erakundea ez da ez kalteaz ez lapurretaz arduradun egiten.\n8- Artistak arauak ez betetzeagatik museoan kalterik sortu ezkero hauen arduradun izango dira.\n9- Erakundeak argazkiak eta bideoak egiteko aukera izango du arakundearen sareetan erabiltzeko.


Zinemaren eskoletara eramango du Zinema (h)abian proiektuakEuskal pantailaren gunea\nZinema (h)abian egitasmoa aurkeztu dute gaur, zinemaren pedagogia Euskadiko eskoletara hurbildu asmoz garatutako proiektua. 2005 urtean du jatorria, A Bao A Qu kultura elkarteak sortutako Cinema en Curs ekimenean, eta Tabakalera eta Elias Querejeta Zine Eskolaren eskutik iritsiko da gurera. Zinema eta zinemagintza euskal eskolen eremura ekarri, eta proiektua gure inguruan landu eta bultzatzeko konpromisoa hartu dute bi eragileek.\nProiektua sortu zenetik, 30000 haur inguruk hartu du parte. Lehen eta bigarren hezkuntzako zentro publikoetan garatzen da, eta 3 urtetatik 18 urtera arteko ikasleak hartzen ditu bere baitan. Orain arte Katalunia (23 ikastetxe), Galizia (5), Madril (3), Berlin (2), Brandenburgo (3) eta Txileko eskola batzuetara iritsi da, eta aurten Euskadi gehituko da proiektura. Lehen urte honetan, Lasarteko Oriarte institutuan garatuko da, eta DBH1eko 23 ikaslek parte hartuko dute Mikel Gurrea zinema zuzendariaren gidaritzapean.\nBi ardatz nagusiren gainean eraiki dute programa. Alde batetik, haur eta gazteei zinema sorkuntza edo arte gisa deskubritu eta ulertzeko aukera eskaintzea. Horretarako, ikasturte osoan zehar zinema ikusi eta ariketa ezberdinak egiteko aukera emango zaie ikasleei, aldi berean ikusle eta zinemagile izateko aukera. Bide horretan laguntzeko, irakasleen formakuntza indartu eta zinema zer den eta nola egiten den tranmisioa indartzeko, ezinbestekoa ulertzen da zinemagile baten parte hartzea. Bigarren puntu nagusia zinemaren bidez pedagogia lantzea litzake. Norberaren bizipenak, ikuspuntuak.. azaltzeko bitartekari gisa ulertuta, zinema norberaren izaera eraiki, gelakideen arteko harremanak landu eta elkarlana sustatzeko tresna bilakatzea.\nTabakalera eragile izanik, eraikina bera programan parte hartuko duten ikasleen “bigarren etxea” izatea dute helburu, bertako baliabideak ere programaren esku jarriz. Tabakalerako Hezkuntza taldea ere bidelagun izango dute, eta Aitor Gametxo zinemagilea izango da guztia koordinatu eta Katalunia-Euskadiren arteko zubi-lana egingo duena.\nAlbisteak Aleak Erakundeak Heziketa\nAitor Gametxo Cinema en curs Elias Querejeta Zine Eskola Mikel Gurrea Oriarte Institutua Tabakalera Zinema (h)abian\n20 proiektu aurkeztu dituzte Zinebi jaialdiko Working Zinema saioan


Bestelako zeharkako zerga batzuk: Ogasuneko Ministerioaren\nBestelako zeharkako zerga batzuk\nMartxoaren 5eko 2/2004 Legegintzako Errege Dekretuak onarturiko Toki Ogasunak arautzen dituen testu bateginari jarraiki , hala ezartzen duten Udaletan bakarrik eskatuko da Eraikuntza, Instalazio eta Obren gaineko zerga.\nBestalde, ekainaren 7ko 20/1991 Legeak, Kanarietako erregimen ekonomiko eta fiskalaren alderdi fiskalak aldatzen dituenak, Kanarietako Zeharkako Zerga Orokorra sortu zuen (Kanariar Uharteetan ez da Balio Erantsiaren Gaineko zerga ezartzen). Era berean, Kanariar Uharteen baldintza bereziak aintzat hartuta, Europar Batasunaren periferiaz gaindiko eskualdea den aldetik, Kanariar Uharteetako Inportazioen eta Entregatzeen gaineko Ariela sortu zen, neurri fiskal, administratibo eta sozialei buruzko abenduaren 27ko 24/2001 Legearen bitartez.\nProdukzioaren, Zerbitzuen eta Inportazioen gaineko zerga, martxoaren 25eko 8/1991 Legeak sorturikoa, Ceuta eta Melillan bakarrik ezartzen da. (Balio Erantsiaren Gaineko zerga ere ez da hiri horietan aplikatzen).\nKanarietako Zeharkako Zerga Orokorra\nKanariar Uharteetako Salgaien Inportazio eta Entregatzeei buruzko Ariela\nProdukzioaren, Zerbitzuen eta Inportazioen gaineko zerga\nTokiko zergei buruzko araudia\nKanarietako erregimen ekonomiko eta fiskalari buruzko araudia\nCeuta eta Melillako zerga araudia\nZenbait Hidrokarburoren Txikizkako Salmentaren gaineko Zergari buruzko Araudia (2012 / 2 Legea indargabetu zen).\nZerga Agentziaren eta tokian tokiko erakundeen arteko lankidetza\nOrriaren eguneratze data: 31/05/2021


Jaizkibel: "Hondarribiko Alardeak orain duen formatuan parte hartzeko prest gaude" : Bidasoko Hitza\nMende laurdena igaro ondoren eta blokeo egoerari aurre egiteko helburuarekin, 2022an 22. konpainia izateko proposamena egin du talde parekideak.\nJaizkibel konpainiak agerraldia egin du gaur udaletxeko arkupeetan.\n2022. urtetik aurrera Hondarribiko Alardearen 22. konpainia izateko proposamena egin du gaur eguerdian Jaizkibel konpainiak. Ixabel Alkain kapitain ohiak irakurri du talde parekidearen izenean komunikatua, eta proposamen argi bat luzatu die eragile eta herritarrei: “Hondarribiko Alardeak orain duen formatuan parte hartzeko prest gaude”.\nKonpainia parekideko kideek agerraldia egin dute gaur eguerdian Hondarribiko udaletxeko arkupeetan. 1996tik aurrera jaietan emakumeen parte hartzea bermatzeko emandako aurrera pausoak gogoratu dituzte, baita, erakunde publiko guztien ateak jo izana ere. “Jaurlaritza, aldundia eta udala ahalegindu dira elkarrizketa horiek antolatzen, arrakastarik gabe, oraingoz”, adierazi du Alkainek.\nIldo horretan, 25 urtez alarde bakar, parekide eta publikoa defendatu dutela esan du, “eta beste horrenbeste urtez defendatuko dugu, hala behar balitz”. Hala eta guztiz ere, mende laurdeneko blokeoaren ondotik, beste aurrera urrats bat egitea erabaki du Jaizkibelek: “Hauxe da gure aldarria: 22. konpainia barruan nahi dugu”.\nAlardearen gatazkari irtenbidea emateko proposamena dela Jaizkibelek egindakoa adierazi du prentsa aurrean Alkainek. Areago, “beste proposamenei” batzen zaiela erantsi du. Zentzu horretan, Hondarribiko Udalari dei egin dio kapitain ohiak, “irtenbide adostu bat babes dezan”. Emakundek argitaratutako Euskal Autonomia Erkidegoko herrietako jaietan emakumeen parte hartzea sustatzeko estrategiak ikerlanean bildutako esperientziak eta ondorioak aintzat hartzeko galdegin dio, halaber, udalari: “Erakundeen, eta beraz, alderdi politikoen babesik gabe zaila baita konponbidea”.\nIaz bezala aurtengo alardea ere bertan behera geratu denez, “hurrengo alarderako gelditzen zaigun denbora elkarrizketak bultzatzeko ahaleginean emango du Jaizkibel konpainiak”. Alkainek bukatu duenez, “festek hondarribiarron batasuna sendotzeko balio behar dute, ez zatiketarako, Hondarribiko herriak hori merezi duelako”.\nErlazionatutako edukia[Elkarrizketa] “Elkarbizitza sintoma bat da, dugun arazoa da larria dena”


AHTaren aurkako Bizikleta Martxaren aurkako polizia oldarraldia arrazoigabea Gasteizen | Angula Berria\nHasiera » AHTaren aurkako Bizikleta Martxaren aurkako polizia oldarraldia arrazoigabea Gasteizen\nAHTaren aurkako Bizikleta Martxaren aurkako polizia oldarraldia arrazoigabea Gasteizen\nsugorri argitaratua 4 / Abu / 2015\nMugitu! Mugimendua.- AHTk larru gorritan uzten gaituela salatzeko, atzo, larunbata hilak 1, arratsaldeko 19.00retan Gasteizen barna bizikleta martxak egin behar zuen ibilbidean martxistek biluzik ateratzea erabaki zuten. Tropela abiatzeko prest zegoenean Udaltzaingoa azaldu zen eta biluzik zeudenei janzteko agindu zien 30.000€-ko gizonengana eta titiak agerian zituzten emakumeengana joan dira zuzenean eta martxa ez zela irtengo arropa jantzi arte jakinarazi zieten. Ertzaintza gerturatu zela ikusita, manifestariek arropa janztea erabaki zuten, martxa arazorik gabe atera zedin. Azkenean abiatu ziren, nahiz eta gizon asko titiak erakutsi soilik emakumeei exijitu bait zitzaien bularrak estaltzeko.\nMartxa, 19.15 inguru, Bakea kalera iritsi zen, aurrean eta atzean udaltzainak zeudela, eta Ertzaintzaren hiru furgoneta atzetik jarraitzen zutelarik. Bertan, Udaltzaingoak martxa gelditu zuen eta bi udaltzain motordun txirringa multzoaren erdian bortizki sartu ziren, biluzik zegoen martxista bat harrapatu nahian. Gertakari arriskutsu honek partehartzaileen protestak eragin zituen. Hori dela eta, udaltzainek bizikleta batzuk partehartzaileen kontra bultzatu zituzten bortitzki, eta gainera, borra luzagarriak erabili zituzten martxisten aurka. Eraso horren ondorioz, emakume bat larrialdietara eraman zuten, bi zauri hanketan eta hezur fraktura bat eskumutur gainan zituelarik. Biluzik zegoen laguna, denbora luzez erretenitu zuten eta martxa ez zen abiatu berak arropa jantzi eta identifikatu arte.\nManifestazioa tren geltokira iristerakoan, 19.45ak inguru, bigarren polizi erasoa pairatu zuten txirrindulariek. Berriz ere oso modu bortitzean, udaltzainak multzo erdira sartu ziren eta bi lagun atera zituzten, istiluen aurkako ertzainek manifestariak ingururatzen zituztelarik. Ordu erdi pasata, bi lagun hauek identifikatu ondoren, askatu zituzten. Bati, lepoan ukabilkadak eman eta gero, mehatxu egitea leporatu diote, eta besteari, istiluak eragitea. Sinestezina iruditzen zaigu, gorputz biluziak manifestazio bat eteteko aitzakia izatea lurra suntsitzen duten egitasmoak legezko izateaz gain, etekin oparo pribatuak iluntasunez bultzatzen diren bitartean Guztiz baketsua zen bizikleta martxaren aurkako neurrigabeko bortizkeria hau salatu nahi dugu eta ez dugu etsiko, desobedientzia erabiliz, azpiegitura xahutzaile hau gelditu arte.


Lehen egindako horren uberan | Kirola | Berria\nLehen egindako horren uberan\nDonostiarrak lehen urtea du Euskotren ligan, iaz ETE ligatik igo eta gero. Talde hartan zen Inder Paredes patroia, eta aurten batu zaio, besteak beste, Laura Goldarazena. Biek dute iragan bera: San Juanen arrosa.\nInder Paredes eta Laura Goldarazena, Donostiako kaian. JUAN CARLOS RUIZ / FOKU Tamaina handiagoan ikusi\nDonostiarra etxean ariko da gaur, Euskotren ligako bosgarren jardunaldian (18:00, ETB1), eta beste horrenbeste gertatuko zaio Arraun Lagunaki ere. «Etxeko estropadari beste garrantzi bat ematen zaio», onartu du Laura Goldarazena Donostiarrako arraunlariak (Donostia, 1991). Eremuari dagokionez, etxeko zulo guztiak bezain ondo ezagutzen du: «Orain, gainera, hemen ari gara entrenatzen», esan du, Gipuzkoako hiriburuko kaiko arrapalari begira dagoen bitartean. Alboan dauka Inder Paredes (Pasai Donibane, Gipuzkoa, 1991), taldekidea, patroia, eta hari ere begia Kontxa aldera joan zaio, ia oharkabean. Zenbat oroitzapen bientzat.\nEz baitira atzo sortuak arraun mundura. Asko dakite, asko ikasi dutelako, eta gaur etxea dutena etxe bihurtu aurretik eskola handi bat sortu zutelako: San Juango Batelerak talde historikoko bi kide dira Goldarazena eta Paredes. Kontxako bandera askotan, Euskotren liga beste hainbatetan; Euskadiko eta Gipuzkoako txapelketak eta bandera ugari dituzte irabaziak, baina, orain, beste helburu eta zeregin batzuetan dabiltza Donostiarran: «Badu antzik San Juanen egin genuenarekin. Han ere azpi-azpitik hasi ginen, eta goraino iritsi. Ea hemen ere lortzen dugun», kontatu dute biek. Paredesek gogora ekarri ditu San Juanen hasierako urteak: «Irabazleak bi minutu ateratzen zizkigun orduan». Lan handia eginez, ofizioa ikasiz, eskarmentuaren jabe eginez, haiek izan ziren gero aurkariak oso atzean utzi zituztenak. Joan ziren, baina, garai haiek, eta beste lan batzuetan dabil orain San Juan. Gogoan dituzte orain Batelerak direnak, eta esperientziaren kareletik hasi dira hizketan biak. Honela esan du Goldarazenak: «Pena handia ematen dit gertatuak, talde handi hura nola hautsi zen; izan ere, azkenean guk eraman genuen behetik gora, lan asko eginda. Oso talde ona zen arraunerako, eta gure arteko giroa ere oso ona zen. Baina, deseroso egoteko, hobe uztea. Orain daudenek, lan egin, eta goraka joan behar dute, guk egin genuen bezala». Antzera mintzatu da taldekidea: «Pena handia ematen dit gertatutakoak, eta uste dut erabaki onena hartu dutela Euskotren liga utzi eta ETE ligan aterata. Lasai hartu behar dute, lan ona egin, eta gero gerokoak».\nParedesek duela bi urte utzi zuen San Juan, eta Goldarazenak, iazko udazkenean. Oraintxe urtebete dela, patroiak zioena azaldu da solasaldira: «Lasaitasuna behar nuen, eta Donostiarran aurkitu nuen. Gozatzeko aukera izan nuen; gainera, liga nagusira ere igo ginen, eta aurten ere antzera nabil, gozatzen». Goldarazenak ere askatu du barrua neurri batean: «Irabaztea gauza handia da, eta San Juanen hori egiten genuen. Baina, azkenerako, perfekzioa bilakatu zen helburu, eta etxeko taldera etortzea erabaki nuen».\nIrabaztea ez dute xede orain, nolabait esanda, baina irabazteari beste zentzu bat aurkituta dabiltza: «Beste helburu eta motibazio batzuk dauzkagu, eta bai, txipa aldatu behar izan dut, talde irabazle batetik bainentorren. Baina oso pozik nago, helburu berriekin. Lasaitasun hau ona da». Horrela esanda, pentsa liteke lehia ez den beste zerbaiten bila joan direla biak Donostiarrara, baina ezta gutxiago ere: «Estropada guztietan ateratzen gara irabaztera, ahalik eta lan onena egitera, eta horren atzetik gabiltza, serio asko lanean».\nIrabazteari zer esanahi berri aurkitu dion azaldu du Paredesek: «Aurten oso garbi daukat ligan hirugarren bukatzea dela taldearen helburua, eta irabaztea hori da niretzat. Helburu apala ez da, zauden lekuan zer dagoen ondo jakitea baizik, eta oinak lurrean edukitzea». Goldarazenak taldekidearen hariari heldu dio, eta bien artean argudiatze bertsua josi dute: «Badakit Orio baino pauso bat atzerago gaudela, eta oso zaila dela irabaztea. Gure asmoa beste bat da orain, eta kanporaketa ez jokatzea da, jaisteko arriskua erabat uxatzea. Horretarako, Hondarribiaren aurretik gelditu behar dugu, eta lau estropadetatik hirutan lortu dugu hori. Egun horietan, sekulako poza sentitu dugu taldean».\nGaurko estropadan ere horretara aterako dira Donostiarrako arraunlariak, azkeneko lekua atzean uztera. Emaitzaz aparte, baina, izango dute beste helburu bat ere: «Blokea egiten segitu behar dugu, talde izaera lortzen arraunkeran». Horrek ekarriko die hobekuntza:«Uda aurrera doan neurrian, horrek emango digu aukera traineruaren maila hobetzeko», azaldu dute biek.\nDonostiarra ez baitago oraindik puntu-puntuan, eta Paredesek aipatu du hori zergatik den:«Oso berandu egin dugu lehen entrenamendua talde osoak batera. Gure liga hasi behar genuen astean izan zen, eta ezin izan dugu elkartu taldekide batzuek aulki mugikorreko denboraldia egiten dutelako eta ezin zutelako gurekin batera aritu». Prestakuntzak nola beharko lukeen kontatu du: «Udazkenean hasi behar da blokea egiten; horixe da normalena, azkenean urte osoko lana izaten baita hori». Goldarazenaren ustez, «ondo dago taldekideek aulki mugikorra egin nahi izatea, baina iruditzen zait moztu egin beharko litzatekeela hori, eta zentzurik onenean ari naiz».\nLiga hasteko astean elkar hartzen hasita, Donostiarra nahikoa eta gehiegi egiten ari dela esatea ez da aldrebeskerietan aritzea. Iritzi horixe bera daukate biek: «Espero genuen lekuan gaude, edo hobeto agian», esan du Goldarazenak, «ikusirik nolako negua izan dugun, taldea osatu ezinda». Oraingo lan bateratuak eman ditu, gainera, sari on batzuk: «Galiziako bigarren estropadan, aurreko igandean, lehen luzean Arraunen aurretik ginen ziabogan, eta zerbait adierazten du horrek». Paredesek hau gehitu dio taldekideari:«Lehen asteburuko bi estropadetan hirugarren izatea gauza handia izan zen guretzat, eta oso pozik bukatu genuen bi egun haietan. Gero, Galizian, akatsak egin genituen, baina normala da halakoak gertatzea».


Ruteniar - Wikipedia, entziklopedia askea.\nRuteniarrak (rutenieraz: Русины, Rusynŷ) ekialdeko eslaviarren etnia bat dira. XX. mendearen hasieran, Karpatoetan bizi ziren ruteniarren arbasoek ez zuten "ukrainar" etnonimoa onartu. Gobernu batzuek, berriz, ez zuten "ruteniar" endonimoa aintzat hartu.\nGehienak Karpatoetako Ruthenian bizi dira: mendebaldeko Ukraina, ipar-ekialdeko Eslovakia eta hego-ekialdeko Polonia artean dagoen eskualde menditsuan. Egun, Eslovakiak, Poloniak, Hungariak, Txekiar Errepublikak, Serbiak eta Kroaziak ruteniarrak gutxiengo etniko ofizial moduan aintzat hartzen dituzte.


Mézières-lez-Cléry - Wikipedia, entziklopedia askea.\nKantonamendu canton of Cléry-Saint-André\nSaint-Hilaire-Saint-Mesmin, Ardon, Cléry-Saint-André, Jouy-le-Potier eta Mareau-aux-Prés\n819 (2018ko urtarrilaren 1a)\n437 (%53.4) 387 (%47.3)\nMézières-lez-Cléry Frantziako udalerria da, Loiret departamenduan dagoena, Erdialdea-Loira Harana eskualdean. 2013an 728 biztanle zituen.\n2007an Mézières-lez-Cléry udalerrian erroldatutako biztanleak 728 ziren. Familiak 274 ziren, horien artean 49 pertsona bakarrekoak ziren (30 bakarrik bizi ziren gizonak eta 19 bakarrik bizi ziren emakumeak), 101 seme-alabarik gabeko familiak ziren eta 124 seme-alabak dituzten bikoteak ziren.\n2007an 300 etxebizitza zeuden, 274 familiaren etxebizitza nagusia ziren, 8 bigarren erresidentzia ziren eta 17 hutsik zeuden. 298 etxeak ziren eta 2 apartamentuak ziren. 274 etxebizitza nagusietatik 207 bere jabearen bizilekua ziren, 59 alokairuan okupaturik zeuden eta 8 doan lagata zeuden; 5 etxek bi gela zituzten, 19 etxek hiru zituzten, 61 etxek lau zituzten eta 190 etxek bost zituzten. 247 etxek euren parking plaza propioa zuten azpian. 80 etxetan ibilgailu bat zegoen eta 181 etxetan bat baino gehiago zituzten.\nMézières-lez-Cléry udalerriko biztanleria-piramidea 2009an .\n2007an lan egiteko adina zuten pertsonak 460 ziren, horien artean 338 aktiboak ziren eta 122 inaktiboak ziren. 338 pertsona aktiboetatik 325 lanean zeuden (167 gizon eta 158 emakume) eta 14 langabezian zeuden (4 gizon eta 10 emakume). 122 pertsona inaktiboetatik 53 erretiraturik zeuden, 38 ikasten zeuden eta 31 "bestelako inaktibo" gisa sailkaturik zeuden.\n2009an Mézières-lez-Cléry udalerrian 283 unitate fiskal zeuden, 760 pertsonek osaturik. Pertsona bakoitzeko diru-sarrera fiskalaren mediana urteko 22.177 euro zen.\n2007an zeuden 27 komertzioetatik, 5 erauzte enpresak ziren, 2 bestelako produktu industrialen fabrikazioko enpresak ziren, 7 eraikuntza enpresak ziren, 3 ibilgailuen saltze eta konpontze enpresak ziren, 3 informazio eta komunikazio enpresak ziren, 2 finantziazio enpresak ziren, 1 higiezinen enpresa zen, 2 zerbitzu enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 5 zerbitzu publikoetatik, 2 zurginak ziren, 1 argiketaria, 1 eraikuntza enpresa eta 1 jatetxe.\n2000. urtean Mézières-lez-Cléry udalerrian 25 nekazaritza-ustiategi zeuden, 646 hektarea erabiltzen.\nMareau-aux-Prés (3,2 km)\nCléry-Saint-André (3,7 km)\nSaint-Hilaire-Saint-Mesmin (5,6 km)\nSaint-Ay (5,9 km)\nArdon (6,8 km)\nDry (7,1 km)\nChaingy (7,7 km)\nBNF: 15260596p (data)\nOrriaren azken aldaketa: 16 urria 2021, 10:50.


Ostegunean gaixo dagoen Ibon Fernandez lasartear presoaren askatasuna eskatzeko manifestazioa | Usurbildarrak aurrera\n← Ostegunean Martin Garitano eta Foru Aldundiko ordezkaritza bat Usurbilera bisitan etorriko dira\nMaiatzaren 8an Usurbilgo EHBilduk kalejiran kanpaina hasierako pegada egingo du →\nOstegunean gaixo dagoen Ibon Fernandez lasartear presoaren askatasuna eskatzeko manifestazioa\nPosted on 2015/05/06 | Utzi iruzkina\nPasa den astean Lasarte-Oriako herritar talde batek deituta agerraldia egin zen Mercero plazan larri gaixo dagoen Ibon Fernandez Iradi lasartear presoaren askatzea eskatzeko:\n“Beste behin Parisko Dei Auzitegiak zer erabakiko zain. Zain, Ibon Fernandez Iradik gaixotasun larri eta sendaezina duenean. Bi medikuek, zalantzarik gabe, kartzela gaixotasunarekin bateragarria ez dela adierazi ondoren. Zain 2014ko ekaineko ebazpenean epaitegiak Ibonen gaixotasun egoerak zigorra etetea justifikatzen duela aitortu zuenetik. Bi urte pasa dira zigorra eteteko eskaera egiteko tramiteak hasi zituenetik eta behar duen tratamendua jasotzeko kalean behar lukeela bide ezberdinetatik aitortu zaion arren, kartzelan jarraitzen du.\nMartxoaren 26an azken audientzia izan zen Parisko Auzitegian. Bertan hirugarren mediku txosten bat jaso zen egungo legediaren arabera, bakarra nahikoa denean. Zergatik ez dira guztion giza eskubideak errespetatzen? Guk oso argi daukagu. Bada garaia hitzetatik ekintzetara pasa eta Ibonen giza eskubideak berma daitezen.”\nHonekin batera, larri gaixo dauden beste presoak ere gogoratu zituzten agerraldian: “Jagobarekin Donostian, Txusekin Basaurin, Josetxo eta Iñakirekin Iruñean, Jose Ramonekin Gasteizen, Inmarekin Santutxun, Aitzolekin Oreretan, Jose Miguelekin Larrabetzun, Ibonekin Ondarrun eta Garirekin Hernanin lanean ari diren herritarrekin. Euren min eta helburuekin. Baita zerrendan azaldu ez eta gaixo dauden presoen senide, lagun eta herritarrekin ere”.\nMaiatzaren 7an manifestazioa\nIbonen epaia jakingo den egunerako, maiatzak 7, manifestazioa deitu da Lasarte-Orian. Okendotik abiatuko da 19:30ean eta herritarrak eta inguruko herritakoak ere gonbidatu dituzte honetan parte hartzera.


Mutrikuko "Talaixa" gunearen berreskurapena martxan — Debabarrena turismo\nMutrikuko "Talaixa" gunearen berreskurapena martxan\nMutrikuko "Talaixa" gunearen berreskurapena martxan Debegesak eta Udaletxeak Mutrikuko "Talaixa" gunearen berreskurapen proiektua jarri dute martxan. Aranzadi Elkarteak inguruko ikasketa historiko integrala hasi zuen Aste Santu aurretik eta jendeak Pasko Astean, hondalanak bisitatzeko aukera izan du. https://www.debabarrenaturismo.com/eu/albisteak/1082443626 https://www.debabarrenaturismo.com/logo.png\nDebegesak eta Udaletxeak Mutrikuko "Talaixa" gunearen berreskurapen proiektua jarri dute martxan. Aranzadi Elkarteak inguruko ikasketa historiko integrala hasi zuen Aste Santu aurretik eta jendeak Pasko Astean, hondalanak bisitatzeko aukera izan du.\nDebabarreneko Garapen Ekonomikorako Elkarteak, Debegesak, eta Mutrikuko Udalak Eskualdeko Dinamizazio Turistikoko Planaren barruan, Mutrikuko "Talaixa" gunearen egokitzapen proiektua jarri dute martxan.\n"Talaixa" guneak bista eta paisaia izugarriak ditu eta 60. hamarkadararte arrantzaleei arrantza eta eguraldiari buruzko gorabeherak iragartzeko erabiltzen zen. Egokitzapen honen helburua "Talaixa" gunearen balore turistikoa bultzatzea da. Horretarako, "Talaixa"ko ingurua eta sarbidea berritu eta egokituko dira eta seinalizazioa egingo da.\nGainera, aparkaleku txiki bat eraikiko da inguruan eta panel informatiboak eta prisma ikusgailu bat ipiniko dira. Mutrikuko Udaletxearen proiektu honen aurrekontua 64.000 euro baino gehiagokoa da eta Debegesaren gestioaren bitartez Eusko Jaurlaritzako Industri eta Turismo Sailak eta Nekazaritza eta Arrantza Sailak eskaintzen dituzten diru-laguntzak lortu ditu.\nEgin beharreko lanen lehen urratsa bezala, hilaren 5ean Aranzadi Elkarteak inguruko ikasketa historiko integrala hasi zuen eremuan hondalanak eginez. Aranzadik "Talaixa" gune hori balio historiko haundikoa dela uste du, elkartearen esanetan, "Mutrikuk balearen arrantzarekin izan duen lotura baietsiz".\nHondalanak dagoeneko bukatuta daude, materiala aztertzeko eraman dute eta emaitzak eduki ahala ezagutzera emango dira konklusioak.


Loretopetik (XVIII) Bi munduen arteko topaguneak — Eibar.ORG | Eibarko peoria\nHemen zaude: Hasiera / Blogak / Harrikadak / Loretopetik (XVIII) Bi munduen arteko topaguneak\nLoretopetik (XVIII) Bi munduen arteko topaguneak\nMikel Iturria 2007/10/27 06:00\nIrutxuloko Hitzan urriaren 27an argitaratutakoa.\nJuancar Landak, Jocanok, erronka polita jarri zion bere buruari duela urtebete-edo: Serge Gainsbourg artista frantsesaren heriotzaren hamabosgarren urteurrena bete zenean, kontzertu bat egin nahi izan zuen bere lagun gainsbourgzaleekin. Ez ziren bete jarritako epeak, baina proiektua hazten joan zen Juancarren buruan. Euskaraz Gainsbourg-en kantarik ez zegoela ikusita, hutsune hori tapatzea erabaki zuen.\nLuisa Etxenikeren eta Joxe Anjel Landaren laguntza izan zuen letrak frantsesetik gaztelerara eta euskarara itzultzeko orduan (Luisak gaztelerara eta hortik euskarara Joxe Anjelek). Ez dira horiek proiektuan inplikatu dituen pertsona bakarrak. Ezinbesteko zutabe izan da ere Juan Zulaika ingeniari eta produktorea. Musikari eta abeslari asko egon dira tartean. Besteak beste: Gari, Mikel Aguirre (La Buena Vida), Diego Vasallo, Saioa, Rafa Berrio, Ione Gabarain, Txuma Murugarren, Giorgio Bassmatti, etab.\nMartxoan karrikaratuko du diskoa Gaztelupeko Hotsakek eta asmoa da Euskal Herriko hiri nagusietako antzokietan lana aurkeztea. Horren aurrerapena egin zuten pasa den astean Ernest Lluch Kultur Etxean.\nAurrerapen honek oihartzuna izan zuen komunikabideetan, baina sentsazio arraroarekin geratu naiz. Gazteleraz abesten duen musikaria izanik bere zaleei interesatu zaio ekimena eta ez hainbeste euskal kulturaren kontsumitzaile (dastatzaile) izan daitekeen jendeari. Hau da, zuk badakizu euskaraz abesten duen musikari baten kontzertura zoazenean gutxi gorabehera zer publikoarekin egingo duzun topo. Ba jende hori ez zegoen pasa den asteko emanaldian. Kasualitatea? Agian bai, beste zenbait ekitaldi egon zirelako hirian eta horiek eraman ahal zutelako publiko mota hori.\nDiario Vasco egunkarian, Mikel Markezek zioen proiektu erakargarria suertatu zaiola, "pasioak eragindako proiektua" izan delako eta, gainera, "Euskal Herrian oso elkargune gutxi ditugu espainolez eta euskaraz abesten dugun kantariok. Denda berdinetan erosten ditugu gitarrarako sokak eta horietantxe gurutzatzen gara, baina ez dugu bestelako harremanik, eta nik uste dut oso interesgarriak direla honelako esperientziak alderdi horretatik".\nMusika dendetan egoteaz aparte, bandako musikariak konpartitzen dituzte askotan, baina arrazoi du Markezek: falta dira horrelako topaguneak. Idazle batzuek ere antzeko diskurtsoa dute.\nMusikari dagokionez, eskertuko nioke euskal musikaren dastatzaile-kontsumitzaileari Jocanori eta konpainiari arreta gehiago eskaintzea datorren udaberrian. Mereziko duelakoan nago.


10 txakur arriskutsuenak: debekatutako arrazen zerrenda beltza - Arrazak\nZure familiaren osagarri berri baten bila zabiltza, orduak igaro dituzu arraza desberdinak ikertzen eta bilatzen hazle arduratsuak .\nTxakur baten tenperatura, haien portaera tipikoak eta haiek zaintzeko zer behar den ezagutu nahi duzu.\nJende askok erantzun nahi duen galdera besterik ez da, erasokorrak al dira?\nTxakur arriskutsuak pentsatzen ditugunean, gorputzeko lengoaia pentsatu ohi dugu, hala nola karraska egitea, marmarka egitea, ziztatzea, zaunka egitea, koskatzea edo jaurtitzea.\nTxakur arriskutsua beste bati mehatxu egiten dion txakur gisa ikusten dugu, gizakia edo txakurra izan. Artikulu honetan aztertuko ditugu:\n10 txakur arriskutsuenak\nHildakoak txakur arrazaren arabera\nDebekatutako txakurrak estatuaren arabera ugaltzen dira\nDebekatutako txakurrak herrialdearen arabera\n10 Txakur Arraza Arriskutsuenak\nDebekatutako Txakur Arrazak Estatuaren arabera\nAseguru konpainiek zerrenda beltza duten txakurrak\n10 txakur arriskutsuenen bilaketa azkarrak arraza ugari botako ditu: Pitbulls, Staffordshire Bull Terriers, Akitas, German Shepherd Dogs, Dogo Argentino, Rottweiler eta Mastiff. Zerrendak aurrera jarraitzen du, baina zerrenda bakoitza desberdina da .\nBegirada pragmatikoa hartuta, azterketak egindako azterketak aztertu ditugu American Temperament Test Society .\nTenperaturaren proba honek txakur batek eguneroko egoera tipikoak topatuko dituen aldi baterako paseoa simulatzen du. Esperientzia neutroak, mehatxatzaileak eta atseginak aurkitzen dira eta ebaluatzaileek txakurraren erreakzioa behatuko dute.\nTxakurraren egonkortasuna, herabetasuna, adiskidetasuna, oldarkortasuna neurtu nahi du eta maneiatzailea edo bera babesteko sena da.\n10 Arraza Pasaera Tasa Txikienekin *\nSkye Terrier % 37\nTibeteko mastina % 52\nPoloniako Behe Ardi Txakurra % 54\nBizardun Collie % 56\nTerrier tibetarra % 57\nTerrier eskoziarra % 65\nNapoliko mastina % 66\nBasenji % 68\nChihuahua % 69\nDaschund % 69\n* Pasa-tasa baxuagoek iradokitzen dute arraza hauek ez direla hain egonkorrak eta erreaktiboagoak\nInteresgarria da Staffordshire Bull Terrieren% 90,9 proba hau gainditu du .\nGaia are gehiago nahasteko, Shepherd Dogs alemanek proba hau gainditu dute% 85 garaian eta Rottweilerrek denboraren% 84 pasatzen zuten.\nIkus dezagun txakurren hozkadaren ondorioz hildakoen erregistroa 2005-2017 urte bitarteko 13 urteko aldia .\nArtzain txakur alemana hogei\nArraza mistoa 17\nAmerican Bulldog hamabost\nNola dira txakurrak, egonkortasunerako eta lagunkoitasunerako tenperaturaren proba gainditzen dutenak, hildakoetan izaten diren arrazak ere?\nTxakurrak hain espezie anitza dira, haien portaeran eragina duten hainbat faktore daude. Gurasoak, lehen bizipenak, sozializazioa, trebakuntza eta ingurunea.\nKonturatuko zara Pitbulls erregistratutako hildakoen zerrendako lehen postua zela.\nBadakigu Pitbullsek iragan koadroduna dute. Hartzaren edo zezenaren baitingerako hazten ziren hasieran. Kirol hau legez kanpo utzi ondoren, zale barbaroak txakurren borrokara jo zuten, ezkutatzea errazagoa baitzen. Gaur egun arte, Pitbullak legez kanpoko borroka eraztunetan erabiltzen dira oraindik. Ez da harritzekoa, galtzen zaila den eta AEBetako udalerri askotan debekatuta geratu diren ospea lortu dutela; hau beheko zerrendan ikusiko duzu.\nBadira ere hiri eta herri kopurua Pitbull bezalako arrazei murrizketak ezartzen dizkietenak edo txakur arriskutsu edo maltzur gisa hartzen dituztenak.\nDefinizioz, txakur arriskutsuak edo zitalak estatuko legearen arabera baldintzapean daude. Informazio gehiago zure tokiko gobernuaren webgunean aurki daiteke.\nArrazako berariazko legeria\nAlabama 4 herri / hirik Pitbulls debekatzen dute\nLanett-ek Pitbulls eta Presa Canarios debekatzen ditu\nArkansas 20 herri / hirik debekatzen dute Pitbulls\n3 herri / hirik debekatzen dituzte Pitbulls eta American Bulldogs\nSalemek Pitbulls eta Rottweilers debekatzen ditu\nKalifornia Estatu osoko Pitbulls esterilizazioa\nHollisterrek Pitbulls eta Chihuahuak derrigorrez esterilizatzea eskatzen du\nLancasterrek Pitbulls eta Rottweilerrak derrigorrez esterilizatzea eskatzen du\nColorado 7 herri / hirik debekatzen dute Pitbulls\nBroomfield-ek Wolf Hybrids debekatzen ditu\nLone Tree-k borroka arraza guztiak debekatzen ditu: Pitbulls, American Bulldogs eta Dogo Argentinos\nLouisvillek Pitbulls eta Wolf Hybrids debekatzen ditu\nFlorida Estatu mailan debekatuta dago Pitbull-ek Sunrise-k mugatzen dituenak\nGeorgia 2 herri / hirik Pitbulls berriak debekatzen dituzte\nIdaho Georgtown debekatu Pitbulls\nAshtonek Pitbulls, Presa Canarios eta Cane Corsos debekatzen ditu\nIllinois Champaign-ek Wolf Hybrids debekatzen du\n2 herri / hirik Pitbulls debekatzen dute\nIndiana 4 herri / hirik Pitbulls debekatzen dute\nIowa 53 herri / hirik debekatzen dute Pitbulls\n8 herri / hirik debekatzen dituzte Pitbulls eta Rottweilers\n3 herri / hirik debekatzen dituzte Pitbulls eta Dobermans\nCenterville-k Pitbulls, Rottweilers eta Presa Canarios debekatzen ditu\nFairfieldek Pitbulls, Dobermans, Rottweilers eta German Shepherd Dogs debekatzen ditu.\nKansas 77 herri / hirik debekatzen dute Pitbulls\nConcordiak Pitbulls eta Mastiff motako txakurrak debekatzen ditu\nGirardek Pitbulls, Dobermans eta Rottweilerrak debekatzen ditu\n4 herri / hirik debekatzen dituzte Pitbulls eta Rottweilers\nMiltonvalek debekatu egiten ditu Pitbulls, Rottweilers eta Chow Chows\nPratt-ek Pitbulls eta Wolf Hybrids debekatzen ditu\nUdallek Pitbulls, Rottweilers, Wolf Hybrids eta Tundra Shepherds debekatzen ditu\nWestwoodek Pitbulls eta Presa Canarios debekatzen ditu\nKentucky 20 herri / hirik debekatzen dute Pitbulls\nWilliamstownek Pitbulls, Rottweilers eta Mastiffs debekatzen ditu\nLouisiana 6 herri / hirik debekatzen dute Pitbulls\nMaryland Estatu osoko debekua Pitbulls-i, Ridgely-k aparte, arriskutsutzat jo dituenak\nMichigan 11 herri / hirik Pitbulls debekatzen dute\nMississippi 7 herri / hirik debekatzen dute Pitbulls\nRidgeland-ek Pitbulls eta Wolf Hybrids debekatzen ditu\nMissouri 50 herri / hirik debekatzen dute Pitbulls\nTrentonek Pitbulls, Chow Chows, Akitas eta Dobermans debekatzen ditu\nPlattsburg-ek Pitbulls, Presa Canarios eta Presa Manorquins debekatzen ditu\nMontana 2 herri / hirik debekatzen dute Otsoaren Hibridoak\nLincoln konderriak Pitbulls eta Wolf Hybrids debekatzen ditu\nNebraska 5 herri / hirik debekatzen dute Pitbulls\nAlbionek Pitbulls, Rottweilers, Dobermans eta Chows debekatzen ditu\nHebronek Pitbulls, Rottweilers, Chows eta Wolf Hybrids debekatzen ditu\nLoup City-k Pitbulls, Rottweilers eta Dobermans debekatzen ditu\nNew Jersey Debekatutako arrazarik ez\nMexiko Berria Debekatzen ditu Pitbulls guraizeak\nNew York Larchmont-ek Pitbulls debekatzen du\nIpar Dakota 9 herri / hirik Pitbulls debekatzen dute\n3 herri / hirik debekatzen dituzte Pitbulls, Dobermans eta Rottweilers\nRay-k Pitbulls, Rottweilerrak, Chow Chows eta Kanariar Txakurrak debekatzen ditu\nWiltonek Pitbulls eta Rottweilers debekatzen ditu\nOhio 19 herri / hirik Pitbulls debekatzen dute\nBrook Parkek Pitbulls, American Bulldogs eta Presa Canarios debekatzen ditu\nLakewood-ek Pitbulls eta Presa Canarios debekatzen ditu\nTennessee 25 herri / hirik debekatzen dute Pitbulls\nWashington 14 herri / hirik debekatzen dute Pitbulls\nWapato-k Pitbulls, American Bulldogs, Mastiffs eta Rottweilers debekatzen ditu\nMendebaldeko Virginia Ceredok Pitbulls debekatzen du\nBluefield-ek Pitbulls eta Wolf Hybrids debekatzen ditu\nWisconsin 28 herri / hirik debekatzen dute Pitbulls\nWashburn-ek Pitbulls eta Presa Canarios debekatzen ditu\nYorkville-k Pitbulls eta Wolf Hybrids debekatzen ditu\nWyoming Manderson-ek Pitbulls debekatzen du\nRanchesterrek Pitbulls, Coyotes Hybrid eta Wolf Hybrids debekatzen ditu\nAurkitu dugun moduan, AEBetako hainbat udalerritan debekatuta dauden hainbat txakur daude. Konparatu ditzagun txakur hauek munduko gainerako lekuekin.\nERABILERAK Pitbulls, Rottweilers, Wolf Hybrids, Dobermans, Presa Canarios, American Bulldogs, Chow Chows, Mastiffs, Tundra Shepherds, German Shepherd Dogs, Dogo Argentinos and Cane Corso\nErresuma Batua Pitbull, Tosa japoniarra, Dogo Argentino eta Fila Brasiliero\nIrlanda Debekatutako arrazarik ez, baina murrizketak honako arraza hauetarako dira: Pitbull Terrier amerikarra, Bull Mastiff, Doberman, Pinscher, Bull Terrier ingelesa, Artzain alemana (Alsaziarra), Akita japoniarra, Tosa japoniarra, Rhodesian Ridgeback, Rottweiler eta Staffordshire Bull Terrier\nZelanda Berria Arraza hauek inportatzeko debekua: American Pitbull Terrier, Dogo Argentino, Brazilian Fila, Japanese Tosa eta Perro de Presa Canario\nAustralia Debekatu arraza hauek inportatzea: Dogo Argentino, Fila Brasileiro, japoniar tosa, Pitbull terrier amerikarra edo Pitbull terrier, Perro de Presa Canario eta Presa Canario\nIndia Arrazaren debekurik ez, baina debekatuta dago edozein txakur hazteko helburuarekin inportatzeko\nMalaysia Akita, American Bulldog, Dogo Argentino, Fila Braziliero, Japanese Tosa, Neapolitan Mastiff, Pitbull Terrier / Pitbull (American Pitbull, American Pitbull Terrier, American Staffordshire Terrier eta Staffordshire Bull Terrier)\nBadira txakur batzuk gobernuari edo legezko debekuei aurre egiten ez dietenak, baina hainbat enpresa edo erakundek zerrenda beltzean daudenak.\nBaliteke aseguru konpainiek ez dutela arraza jakin bat estaliko edo primak altuagoak direla; hain altua ezin da ordaindu.\nDoggy Daycare edo Walker bila bazabiltza, baliteke arraza jakin batzuk ez dituztela onartuko ere ( adibidez PetSmart berriro ).\nPitbulls Dagoeneko adierazi dugun moduan, Pitbullsek beste edozein arrazak baino txakurren erasoekin lotutako hildako gehiago izaten ditu. Hala ere, galdetu edozein jaberi, sozializazio goiztiarra, koherentea eta sarietan oinarritutako prestakuntzarekin hazitakoan, Pitties ezagutu nahi zenukeen txakurrik leialena, maitetsuena eta esanekoena izan daiteke.\nStaffordshire Terriers Berriro ere, mutil hauek debekuak izaten dituzte gizakiei erasotzen diotelako. Interesgarria da, ez daude txakurren erasoetan parte hartzen duten arraza arruntenen zerrendan. American Kennel Clubek konfiantzazkoak, adimendunak eta jatorrak direla esan du.\nDobermanak Bigarren Mundu Gerra igaro eta gutxira, jendea Doberman nazien gogokoena zela ohartzen hasi zen. Zoritxarrez, Dobbies orduan 'Demon Dogs' izenarekin ezagutzen ziren. Kennel Club amerikarrak erne, leial eta beldurrik gabe deskribatzen ditu.\nRottweilerrak Txakur indartsuak eta indartsuak, tipo horiek beti lan handia egiten zuten. Gehienek ahaztu egiten dute Rotties itsuentzako lehen txakur gidarien artean zegoela. World Trade Center-en aurkako erasoan bikain bilatu eta erreskatatu zituzten txakurrak ere izan ziren.\nChow Chows Antzinako Txinako nobleziaren laguntzaile leialak, Victoria erreginak bat ere bazuen. Txinako Wild Dog’s hauek duinak, argiak eta serioak dira. Lasaia eta moldagarria, baina debekatuta dago hainbat herritan.\nItzela Gaur American Kennel Club-ek mutil hauek atseginak, pazienteak eta fidagarriak direla dio. Ehiza-txakurrek izandako historiak ziurrenik ospe txarra emango die alemanek basurde basatiak ehizatzeko erabiltzen zituzten bezala.\nPresa Canario txakurra AEBetako eta munduko hainbat herrialdetan debekatuta dago. Baserriak eta ganadua babesteko eta abereentzako mehatxua zuten txakur basatiak edo kalekoak suntsitzeko hazten ziren.\nAkitas Txakur hauek debekatuta dauden arrazak dira Malasian eta Estatu Batuetan hainbat muga izan ditzakete txakur leialena ezagutu nahi zenuke. Har ezazu Hachikoren istorioa jabearen tren geltokian itxaroten zuen 9 urte inguru lanean bat-batean lanean hil ondoren.\nAlaskako Malamutak Maitasunezkoak, leialak eta jostalariak izan dira elur txakur hauek eraso hilgarrietan sartuta . Energia handiko adimendun izateak (lera txakurrak ziren azken finean) sozializazio goiztiarra eta etengabeko entrenamendua ezinbestekoa da.\nAlemaniako Artzain Txakurrak Interesgarria da, Alemaniako Artzain Txakurrek hainbat estatu edo hiri murrizten dituzte, polizia edo militar txakurrak izan ezean. Badirudi txakur indartsuak eta ausartak eskarmentu handiko eskuduntza direla.\nTxakur arraza bat aztertzen dugunean, guztiek beren ezaugarriak eta ezaugarriak dituztela ohartzen gara:\nLaneko, artzaintzako eta tutoretzako lanetako txakurrak ditugu\nBatzuk energia handikoak dira, beste batzuk energia txikikoak\nBatzuek adimen handia dute, beste batzuk lasaiago daude\nGehien aipatzen diren arrazak problematikoak, erasoetan parte hartzen dutenak edo zitalak edo arriskutsuak izan daitezkeen arrazak aztertzen ditugunean, antzeko ezaugarriak dituzte.\nAdimen eta ausardia handiko arraza indartsuak eta indartsuak dira.\nErrealitatea da, arraza indartsu eta indartsu hauek esperientziarik gabeko eskuetan sartzen direla edo okerreko arrazoiengatik (adibidez, legez kanpoko txakurren borroka) nahi dituzten eskuetan sartzen direla.\nEz dira sozializatzen, trebatzen edo maite. Egoera hauetan, edozein txakurrek modu erasokorrean jokatzeko gaitasuna du, baina chihuahua denean haserrealdia du, ez dute kalte kopuru bera egiten, beraz ez dugu horren berri.\nEz dugu ukatuko arbaso oldarkorrak dituen txakurrak ez duela erasotzeko gaitasun bera, geneetan zertxobait dagoela.\nArgi dagoena, epigenetikaren ideia kontuan hartuta, ingurune positibo batean, gene horiek adierazteko modua alda dezakegula da.\nOsasuna eta tenperatura hazten ari diren entzute handiko hazleei txakurrak erosi behar dizkiegu\nTxikitatik txakur guztiak sozializatu behar ditugu\nPrestatu behar ditugu, errefortzu positiboaren eta sarietan oinarritutako prestakuntzaren bidez\nAzkenean, zure erantzukizuna da txakur ondo biribila eta egonkorra haztea. Hitz gutxitan esanda - ez kosk egin murtxika dezakezu baino gehiago. Orduan, zer uste duzu arraza edo jabea dela? Jakinarazi iezaguzu beheko iruzkinetan.\nHusky Mix Dogs: Irudiekin Husky Cross Arrazen A-Z\nyorkie eta shih tzu nahastuta\nzenbat handitzen diren laborategiko border collie nahasketak\nblue merle border collie australiar artzain nahasketa\nzer da poltsiko pittie\nTxakur zuri baten izen onenak


Irrati kolaborazioak - Topagunea | Euskaltzaleen Topagunea\nEuskaltzaleen Topagunea Komunikabideak\nEuskaltzaleen Topagunea - 16/09/23\nEuskaltzaleen mugimenduaren berri eman eta hizkuntzaren normalizazioaren inguruko berri eta iritziak hedatzeko Info 7 eta Radio Euskadi irratietan kolaborazioak hasi ditugu ikasturte honetan.\nInfo 7 Irratiko Gureaz Blai saioan egunero-egunero Egin Kontu izeneko tarte bat eskaintzen zaio iritziari, 12etatik aurrera. Hilabetean behin kolaboratzen du Topaguneak apiriletik. Sarean daude kolaborazio guztiak eta bertan aurki daitezke hilabete hauetane egin ditugunak ere.\nBestetik, ikasturte berriarekin batera Urko Aristik zuzendutako Radio Euskadiko Graffiti irratsaioan, euskarari buruzko gaiak lantzeari ekin diogu hamabostean behin. Bi astez behin izango dira kolaborazioak, ostiraletan, arratsaldeko 17,45etik aurrera.


Lehen itzulia bukatuta Bigarren B eta Hirugarren mailetan – Euskadiko Futbol Federakundea | Federación Vasca de Fútbol\nLehen itzulia bukatuta Bigarren B eta Hirugarren mailetan\nAsteburu honetan Bigarren B mailako lehen itzuliko azken jardunaldia jokatu da, Urtarrileko lehen asteburuan Hirugarren mailako lehen itzuliko azken jardunaldia jokatu zen.\nEuskadiko Futbol Federakundearen taldeak Bigarren B mailako A azpimultzoan aritzen dira, Kantabriako taldeekin. Azpimultzo honen buruan Athletic Club “B” eta Amorebieta daude, 19 punturekin, bi puntuko abantaila ateraz hirugarren sailkatuari, Real Sociedad “B”. Taularen azpikaldeari begira, Barakaldo aurki dezakegu azkenengo postuan, 5 punturekin.\nHirugarren mailako A azpimultzoan Gernika da nagusi (22 puntu), besteek baino partidu gutxiago bat izanda atzerapen baten ondorioz. Bigarren postuan Sestao River kokaturik dago, posu altuenetik bi puntutara, partidu guztiak jokatuta, eta Santutxurekin berdinduta. Azken postuetan Aurrera Ondarroa eta Urgatzi kokaturik daude, biak partidu baten faltan atzerapenen ondorioz.\nB azpimultzoari dagokionez Pasaia taularen goikaldean kokaturik dago, bere atzetik doan Urdulizi lau puntuko abantaila ateraz. Beheko postuetan lehia estuagoa da; azken postuan Lagun Onak (6 puntu) taldea dago, partidu baten falta; eta behetik hasita bigarren eta hirugarren postuetan Ariznabarra eta Basconia (9 puntu), Ariznabarra bi partiduren faltan eta Basconia partidu baten faltan.\nDudarik gabe partidu gogorrak geratzen dira bigarren faserako sailkapen on bat lortzeko asmoz.


Lehiakorrago izateko | Kirola | Berria\nDonostiarrako emakumezkoen trainerua Maialen Arrazolak zuzenduko du, eta San Juango talde historikoko bederatzi kide berriz elkartuko dira\nMaialen Arrazola erdian, Donostiarrako beste teknikarien artean. J. C. R. / FOKU Tamaina handiagoan ikusi\nDonostiarrak atzo arratsaldean aurkeztu zituen datorren denboraldiko hiru traineruetako entrenatzaileak eta berritasunak, eta bada bat oso handia: Maialen Arrazola arduratuko da emakumezkoen taldeaz. Alboan izango du Jose Ramon Mendizabal historikoa, Arrazolak berak hala eskatuta. Prestatzaile berriak duela bi denboraldi utzi zuen arrauna, San Juango aro oparoaren beste katebegi bat ezarri eta gero. Orain, bere hiriko taldean murgilduko da, baina ez zaio arrotza egingo: «Denboraldi honetako prestakuntza garaian, hiru hilabetez taldea osatzeko laguntzen ibili nintzen, arraunean».\nAlberto Lopezen zuzendaritza saiatu izan da Arrazola lotzen aurreko urteetan ere, eta azkenean lortu du. Ez da bakarra izango, gainera, San Juan loriatsu hartatik bederatzi arraunlari batuko baitira egitasmo honetan: Arrazola bera —arraunean ere egingo du—, Irati Larrañaga, Ioana Alijostes, Maria Mendizabal, Oihana Cereijo eta Andrea Oubiña izango dira berriak, eta taldean daude lehendik Inder Paredes, Laura Goldarazena eta Irene Arbeo.\n«Lehiakorragoak izan nahi dugu», adierazi zuen Lopez presidenteak, «lehen egindakoa hobetuz, eta horregatik jo dugu Maialenengana». Arraunlari eta entrenatzaileak ondo ezagutzen du taldea: «Oro har gazteak dira, eta horiei laguntzera datoz nik San Juandik hain ondo ezagutzen ditudan arraunlariak. Azken batean, gazteak arraunlari handiak bihurtzea nahi dugu». Taldea bi arraunlarik bakarrik utzi dute: Belen Garciak eta Nagore Arrutik.\nA traineruan, sei berritasun\nGizonezkoen talde nagusian ere izango da aurpegi berririk datorren denboraldian. Entrenatzailearen kasuan ez, Igor Makazagak laugarren sasoia beteko baitu. Arraunlari berriak, aldiz, sei izango dira: Mikel Iradi (B taldekoa), Iban Verdugo eta Iñaki Urtubia (Ondarroa), Endika Lopez (Hondarribia), Joseba Larrarte (Zierbena) eta Iñaki Arrieta —taldera itzuliko da—. Zazpigarren bat ere izango da, Koxme Burutaran aulki mugikorreko arraunlaria tostako arraunean hasiko delako. Hutsuneak ere badaude, Ibon Basterretxeak, Alain Osanbelak (Hondarribia), Iñigo Collazok eta Hegoi Intxauspek taldea utziko baitute.\nMakazagak nabarmendu zuen «oinarri sendoa» duen taldea daukala esku artean: «Tren hau gero eta azkarrago doa, eta ardura sentitzen dugu gauzak ondo egiteko. Uste dut gero eta gertuago gaudela gauza handiak egiteko. Talde berria aurtengoa baino orekatuagoa da, osoagoa».\nMakazagak gertu izango ditu B taldeko arraunlariak, aurten KAE 1 ligan dotore ibili direnak. Intxauspek zuzenduko du taldea, Rufo Urtizbereak ezin baitu segitu lan kontuengatik. Hala ere, behe mailetan egongo da.


Algara zientifiko-teknologikoak, 'Teknopolis'en | El Diario Vasco\nTelevisiónAlgara zientifiko-teknologikoak, 'Teknopolis'en\nAlgara zientifiko-teknologikoak, 'Teknopolis'en\nEuskal Herriko Unibertsitateak Zientziaren Astearen harira antolatutako erakustetan ere izan da saioa\nSábado, 10 noviembre 2018, 09:35\nAste honetako 'Teknopolis' saioak umorearen eta zientziaren arteko lotura aztertuko du. Egun hauetan zientziaz zipriztindu dira ekitaldi asko Zientzia Astearen aterkipean. Nabarmentzekoa da Bergaran ospatutako 'Wolfram Deuna: umorezko bakarrizketa zientifikoen jaialdia'. Aurten ere gaiak askotarikoak izan dira, adibidez, untxien aurpegi ezkutua, substantzia erradiaktiboak jostailuetan ere modan egon zireneko kontuak, drogak atsegin dituzten animaliak... Ekitaldiaren kronika eta giro ona jasoko ditu aste honetako ?'eknopolis'ek.\nZientziaren Asteak, ordea, umoreaz eta algaraz gain, kontu gehiago ere eman ditu. Euskal Herriko Unibertsitateak itsasoa gai hartuta erakusketa bat izan du ikusgai, eta han 'Ortze' itsasontziaren eraberritzearen berri eduki nahi izan du saioak. Ohiko errekuntza-motorrean oinarritutako sistema aldatzeko prozesuan buru-belarri ari dira Pasaian, eta emaitza itsasontzi isilago bat izango da, eta gutxiago kutsatuko duena, besteak beste.\n'Teknopolis' saioa euskaraz larunbatean izango da ikusgai, arratsaldeko 13:30ean ETB1en. Igandean gazteleraz ikusteko aukera izango da, arratsaldeko 13:25ean, ETB2n.\nXabier Gantzarain azkoitiarra protagonista, 'Arte[faktua]'n Boris Izaguirre: «Mi mariconeo me ha llevado muy lejos»


Musikaren zientzia (eta III): Kultura eta zientzia –\nZientzia Kaieran musika izan dugu hizpide eta, azaldu bezala, musikaren eta soinuen atzean zientzia asko dago. Soinuei eta notei buruz aritu gara eta guzti horrek uhinen fisikarekin duen lotura aztertu dugu. Artikulu-sortari amaiera emateko, kulturak soinuen pertzepzioan duen eragina eta armonia zer den aztertuko dugu.\nMusikaren oinarrian zientzia asko dagoen arren, musikan badaude momentuz erantzun ezin diren zalantzak (Maret Hosemann).\nSoinua uhin mekanikoen hedapena eragiten duen edozein fenomeno da, entzungarria edo entzunezina izan. Soinuak dituen ezaugarrien artean, tonuak soinu jakin baten uhinak eskala batean duen posizioa adierazten du -behe-soinuetatik goi-soinuetara doan eskala-. Eskala horretan, 20 eta 20.000 Hz tartean dauden uhinak entzuteko gai gara eta hori oinarri hartuta antolatu da noten eskala.\nDo batetik hurrengo do-ra bibrazioaren maiztasuna bikoizten dela jakinda, zortzidunetan antolatutako zazpi notaz osaturiko eskala erabiltzen da Mendebaldeko herrialdeetan. Soinuaren propietate fisikoak direla-eta, maiztasun bikoitza duten notak aldi berean jotzen direnean sortzen den soinua gustuko dugu, alegia, soinuek kontsonantzia dutela esaten da. Soinuak gustuko izatea edo ez, halere, ez da bakarrik maiztasunetan oinarritzen eta kulturak ere badu eragina.\nMusika eta armonia: kulturaren eragina\nSarri askotan musika unibertsala dela pentsatu izan da. Modu batera edo bestera kultura guztietan agertzen da musika eta, modu batera edo bestera, musikak eragina du guregan. Musikari buruzko artikulu-sorta honetan ikusi den bezala, musikak lotura estua du zientziarekin. Musika formalizatu daiteke, arrazionalizatu daiteke eta fisikaren arauen bidez azal daiteke. Musika hainbat osagai fisiko eta neurgarrien bidez deskriba daiteke -soinuaren intentsitatea, tonua, tinbrea eta iraupena-. Uhinen maiztasunaren bidez soinua antolatu dugu notak sortzeko, baina, era berean, musikak badu azaldu ezin den alde irrazionala. Zergatik ditugu gustuko musika mota batzuk? Zergatik dira sinfonia batzuk hain erakargarriak?\nHorrela galderen erantzuna kulturak musikan duen eragina da, baina, kulturak musikan duen eragina azaltzea ez da erraza. Soinu edo soinu-konbinaketa batzuk gustuko izatea eta beste batzuk ez kulturala edo biologikoa den erantzuten saiatu dira hainbat ikertzaile. Lehen zailtasuna zer da: ez dago musikaren efektuetatik at dagoen gizarterik, hortaz, ez dago kontrol elementurik. Horren adibide bakarrenetakoa da, halere, Amazonaseko oihanean bizi diren Tsimane indigenak. Musika izan badute, baina, berezitasun garrantzitsua du haien kulturak erabiltzen duen musikak: ez du armoniarik.\nArmoniak tonuan jarri gabeko instrumentuek soinu desatseginak sortzea eragiten du eta armoniari esker, era berean, gustuko dugu orkestra baten kontzertua. Armoniak abesti bat bere osotasunean egonkorra izatea egiten du eta, neurri batean, matematikan dago armoniaren azalpena. Azaldu den bezala, soinuak uhinen bibrazio-maiztasunekin lotzen dira. Bi soinu edo gehiago batera entzuten ditugunean, alegia, bibrazio desberdin asko elkartzen direnean, haien elkarrekintza kontsonantea edo disonantea izan daiteke.\nHorretarako jakin behar dena zera da: zortzidunen eskala hamabi tonuerditan banatuta dagoenez, zenbait kasutan nota desberdinen -zortzidun berekoak edo ez- arteko maitasunak antzekoak dira edo erlazio sinpleak betetzen dituzte -1/2, 2/3, 3/4 -. Bi noten maiztasunen arteko erlazioa zenbaki sinplea denean, biak batera entzuten direnean gustuko izaten dugu –ikusi honako taula-. Esan behar da, hala ere, kontsonantziaren ideia hori oso sinplista dela eta kasu askotan ez dela baliagarria, esate baterako Blues musika ez genuke gustuko izango teoria honen arabera.\nZentzu horretan, musikaren zati handi bat kultura-eraikuntza da eta guztia ezin da maiztasunen arteko erlazioarekin azaldu. Horrexegatik, armoniaren printzipioak ez dira guztiz unibertsalak Tsimane herriak erakutsi duen moduan. Haien musika monofonikoa da, alegia, tonu bakarraz osatutako abestiak egiten dituzte, abeslari edo instrumentu bakarrarekin interpretatzen direnak. Ondorioz, ez dute armoniarik. Mendebaldeko musikarekin harreman minimoa izan dutenez, haiekin egindako esperimentuek balio handia dute musikaren unibertsaltasuna aztertzeko. Ikerketek erakutsi dutenez, Tsimaneek ez dute ez dute desatsegintzat hartzen disonantzia. Era berean, Mendebaldeko musika entzuteko zenbat eta ohitura gehiago izan kontsonantzia atseginagoa dela adierazten dute hainbat populaziok.Nature aldizkarian argitaratutako ikerketaren ondorioen arabera, emaitzek adierazten dute kontsonantzia atsegina izatearen lotura kulturalagoa dela biologikoagoa baino. Horrexegatik, musika azaldu daiteke fisikaren eta uhinen higiduraren arauak erabiliz, baina, musika bere osotasunean ulertzeko ezinbestekoak da gizarte bakoitzaren kulturak duen ekarpena kontuan hartzea. Zenbaitetan, zientziak dio dena ez dela zientzia.\nMusikaren zientziari buruzko artikulu-sorta:


mauser / maxal\nmausoleo 1 iz hilobi monumentua.\nAdibidez, badakigu Atenasko Partenoia K.a. bosgarren mendean eraiki zela, Hadrianoren mausoleoa K.o. bigarren mendean, eta Konstantinoplako Santa Sofia eliza K.o. seigarren mendean. Iñaki Mendiguren «Historiaren azterketa II» - A.J. Toynbee - 339. orr.\nAli imamaren mausoleoa xiitentzako leku sakratua dela-eta, [...]. Berria - Mundua 2004-08-25\nLibra bana eskatu zigun Marx-en mausoleoa ikusi ahal izateko. Ramon Saizarbitoria «Gorde nazazu lurpean» - 154. orr.\nMausoleo arranditsuak altxatzen zituztenak. Xabier Olarra «Deabruaren hiztegia» - Ambroise Bierce - 292. orr.\nSusto-aurpegia zuen mausoleoko aingeruak. Unai Elorriaga «SPrako tranbia» - 65. orr.\n· Kale bat eraiki zuen oso zabalera handikoa, eta haren erdian Mausoleoa egin zuen, eta hain trebeki egin ere, non munduko zazpi mirarien artean izendatzen baita. Santiago Iruretagoiena «Arkitekturaz hamar liburuak» - Vitruvio - 1210. orr.\nKasinoko jende ergel, asmo txarreko harekin lagunartean ibiltzeko, nahiago zuen bere gelan, mausoleo zuritu eta isil hartan igarotzea denbora. Josu Zabaleta «Jakintzaren arbola» - Pio Baroja - 229. orr.\nEtxe guztietan ohi diren iraganaren gordailuak ere, gure nitasunaren mausoleo xume gisa antolatzen ditugun zoko-mokoak, zapuzturik zeuden. Joxean Agirre «Romain zen bere izena» - 151. orr.\nMintzo dotoreko gizona, oratoriaren mausoleo bizia. Iñigo Aranbarri «Hizlandia» - 124. orr.\nimamaren mausoleoa (4)\nali imamaren mausoleoaren (5)\nali imamaren mausoleoko (3); mausoleoko giltzak (4)\nimamaren mausoleora (4)


Batasunaren aurkako operazioa, �ideiak kriminalizatzeko� egin dela esan du Anai Arteak - GARA\nBatasunaren aurkako operazioa, �ideiak kriminalizatzeko� egin dela esan du Anai Arteak\nAnai Artea elkarteak gogor gaitzetsi du Batasuneko Mahai Nazionalaren aurkako polizia operazioa eta ezker abertzaleko ideiak kriminalizatzeko saiakeratzat jo dute Seguran jazotakoa.\nEuskal Herrian, «hitz egiteko, mintzatzeko eta jendeak biltzeko duen eskubidea» urratuak dira Anai Artearen aburuz, eta edozein demokraziatan «oinarrizko libertateak direnak» errespetarazteko deia egin zion Estatu espainolari. Gainera, erakunde internazionalekin era honetako eskubideak jasotzen dituzten itun eta akordioak sinatu dituela oroitarazi zion.\nBeste bake prozesu bat abiatu aurretik, ordea, «batzuen zein bertzeen giza-eskubide zibilak konpondu» behar direla deritzo Ipar Euskal Herriko elkarte honek. Hala, oinarrizko eskubide horiek errespetatuak direnean, Euskal Herriaren «aterabide bat» ikusiko dela nabarmendu zuen.\nAnai Arteak zabaldutako oharrean negoziazio prozesuaz ere mintzo da. Bertan, gobernuburu espainol Jose Luis Rodriguez Zapaterori, prozesua lurperatu izana egotzi diote. Elkartearen ustez, Mariano Rajoi buru duen alderdiak «Espainiako batasuna zatitzeaz akusatu baino», nahiago izan du bake prozesua hautsi.\nZapaterok «keinu bakar bat ere» ez duela eman nabarmendu du, eta horren lekuko, preso gaixoekin izandako jarrera azaldu du.\nBaina PSOE ez da prozesua hautsi izanaren arduradun bakarra, Anai Artearen aburuz. Europako alderdi popularra prozesuak aurrera egin ez izanaren erruduna ere badela deritzo elkarteak. Iazko urriaren 25ean, Estrasburgoko parlamentuan egindako bilkura gogoan izan du oharrean, eta bertan, Europako alderdi popularrak PPri amore eman eta bake prozesuaren aurka bozkatu zutela salatu du Anai Arteak.\nHala eta guztiz ere, Euskal Herriak aurrera egin duen ziurtasun osoa du Anai Artea elkarteak. Herri hau «errespetatzen dutenei irekia» egoten jarraituko duela adierazi eta «batzuen zein besteen eskubideak aitortzea eta errespetatzea» gatazka konpontzeko gakoa dela deritzote. Gainera, munduan barrena hori frogatzen duen hamaika etsenplu daudela adierazi dute eta adibide gisa Estatu frantziarra eta Alemania aipatu dituzte.


Goiko estazioa eraberritzen hasiko dira datorren hilabetean - Bergara - Goiena.eus\nGoiko estazioa eraberritzen hasiko dira datorren hilabetean\nOihana Elortza 2008-10-09 14:51\nArgindarraren instalazio berria, komunak eta areto bat gehiago egingo dituzte. Erabiltzaileek kuota bat eta argia ordaindu eta garbiketa lanak egingo dituzte.\nGoiko estazioa eraberritu egingo dute. Lanak adjudikatuta daude dagoeneko eta Udalaren asmoa da azaroan hastea eraikina konpontzen. Lanak egin ondoren ere, egungo erabilera bera izango du goiko estazioak: herriko musika taldeen entsegu tokia izango da.\nAreto bat gehiago\nDatorren hilabetean, azaroan, hasiko dituzte lanak eta lau bat hilabete iraungo dute. "Argindarraren instalazioa, adibidez, berria jarriko dute. Eraikineko paretak intsonorizatu egingo dituzte eta komunak ere egongo dira gero", azaldu du Nagore Narbaizak, Udaleko Hezkuntza teknikariak.\nHorrez gain, areto kopurua ere handitu egingo dute. "Egun zazpi lokal edo entsegu areto daude eraikin horretan eta gero, obrak bukatu ondoren, zortzi egongo dira. Tokia badago horretarako eta espazioa ere irabaziko dugu gero", dio Nagore Narbaizak. Lan horiek guztiek 257.000 euroko aurrekontua dute eta Artzamendi eraikuntza enpresak egingo ditu.\nBestalde, goiko estazio eraberrituaren arautegia ere prestatzen ari da Udala. Eraikina nortzuk erabiliko duten, nola eta erabiltzaileen betebeharrak jasoko ditu, besteak beste, arautegi horrek. "Adibidez, eraikina bera eta ingurua garbi mantentzeaz arduratu beharko dira erabiltzaileak. Argindarra ere eurak ordaindu beharko dute, orain arte bezala, eta baita kuota txiki bat ere, sinbolikoa, lokalaren erabilpenagatik", dio Narbaizak.. Hiru horiek, dira, labur esanda, erabiltzaileek aurrerantzean izan beharko dituzten betebeharrak. Udala, bestalde, "eraikina egoera onean mantentzeaz arduratuko da", zehaztu du Hezkuntzako Udal teknikariak. Egun, Bergarako 21 musika taldek erabiltzen dute goiko estazioa. Herrian talde gehiago ere badaudela uste du Udalak eta horregatik, urtean urteko erabiltzaileak hautatuko dituzte. "Talde hasiberri askok garajeetan edo kaleko beste lokal batzuetan entseatzen dute eta asmoa da guztiei aukera ematea goiko estazioa erabiltzeko. Horretarako, Udalak deialdia egingo du goiko estazioa erabiltzeko interesa izan dezaketen taldeek izena emateko. Talde askok ematen badute, zozketa bidez erabaki beharko dira erabiltzaileak zeintzuk izango diren erabakitzeko", aurreratu du Nagore Narbaizak.\nLord Witch taldeko Eugeniko Pelikanoren esanetan, goiko estazioko erabiltzaileak ere pozik daude egingo dituzten obrekin. "Ba zen garaia. Obren planoak ikusi ditugu eta Udaleko arkitektoarekin batera aztertu ditugu. Guk egindako proposamen batzuk ere onartu dituzte, paretak intsonorizatzea, adibidez, eta pozik gaude", dio Pelikanok. "Behar bezalako zortzi areto izango ditugu gero erabiltzeko, eta ondo dago hori. Goiko pisura gauzak igotzeko karga-jasogailua ez dute orain jarriko, baina tira", jarraitu du.\nObrak hasiko dituztela aurrez jakingo dute goiko estazioan entseatzen duten taldeek eta 15 eguneko epea izango dute eraikina husteko. Lanak irauten duten bitartean, baina, gazteek ez dute lokal barik egon nahi eta Udala behin-behineko irtenbide bat bilatzen ari da. "Eskuartean ditugun aukerak, lokalak, aztertzen ari gara orain", dio Hezkuntzako Udal teknikariak.\nGoiko Rock elkartea sortuko dute\nGoiko estazio eraberrituarekin batera, Goiko Rock izeneko elkartea sortuko dute eta elkarte hori arduratuko da eraikina kudeatzeaz. Eugenio Pelikano izango da elkarte horretako lehendakaria eta beste bost kide gehiagok osatuko dute Goiko Rock. Elkarte horrek talde guztien ordezkari moduan egingo du lana, Udalarekin izango dituzten harremanetan, adibidez, eta bera arduratuko da, hain zuzen ere, taldeen entseguak antolatzeaz eta erabiltzaileen betebeharrak gauzatzeaz; goiko estazioaren eguneroko funtzionamenduaz, alegia.


Australopitekoen ondorengotzat hartzen den generoa. Zenbait autorek 'australopiteko sendo' deitzen die. Australopitekoak baino handiagoak ziren eta dagoeneko bi hankatan ibiltzen ziren\n1 Paranthropus aethiopicus\n2 Paranthropus bosei\n3 Paranthropus robustus\nRobustus-a Hegoafrikan bizi izan zen eta bere arbasoa izan zen Bosei baino txikiagoa zen, seguruenik lurralde hezeagoan bizi izan zelako.\nBosei espezieak garatutako masailezur sendoak, garatzen jarraitu zuen eta aparatu murtxikatzaile oso sendoa zuen. Dimorfismo sexual handia zeukaten eta seguruenik familia bereko gizonek osatutako komunitateetan bizi izan ziren, eme batzuekin.\nIkerlari askok Bosei eta Robustus espezieak ez dituzte Parathropus generoaren barnean kontsideratzen, eta normala da Australopithecus moduan ikustea.\nAzken aldaketa 14 abendua 2020(e)an, 16:24(e)tan\nOrriaren azken aldaketa: 14 abendua 2020, 16:24.


Haurraren lehen egunak etxean, jarraibideen eskuliburua | Consumer\nHaurraren lehen egunak etxean, jarraibideen eskuliburua\nFamiliendako bisitak antolatzea, lo egitea eta gurasoen elikadura ez zaintzea funtsezkoak dira haurraren etorrerari aurre egiteko.\nErditu ondoren haurrarekin etxera itzultzeak kezka handia eragin diezaieke gurasoei. Baina ez du beldurrik izan behar.’ Hona hemen haurraren etorrera arrakastaz gainditzeko ezinbesteko sei aholku. Halaber, aipatu da, familiako kideen eta osasunaren profesionalen laguntzarekin eta aholkuekin batera, lehenengo asteetan bizirik irauteko armarik onenak gurasoen sena, maitasuna eta sen ona izango direla. Eta, gainera, ezagutu beharreko haurraren ohiko bost arazo eta kasu bakoitzean jarduteko moduak zehazten dira.\nHaurraren etorrerari aurre egiteko ezinbesteko sei aholku\nHaurra etxera iritsi ondoren moldatzen ikastea funtsezkoa izan daiteke guraso primero askorentzat; izan ere, oinarrizko sei jarraibide ezagutu beharko lituzkete.\nSenideen eta lagunen bisitak ordenatu egin behar dira, haurrari eta bikotekideari trabarik ez egiteko.\n1. Bisitak antolatzea … Senideek eta lagunek lehen egunetan haurra ezagutzeko egiten dituzten bisitak halagagarriak dira; baina, batzuetan, aztoratzaileak eta nekagarriak ere izan daitezke, muga eta ordutegi batzuk ezartzen ez badira. Gurasoen intimitatea eta haurraren lasaitasuna errespetatu behar dira, eta hori zaila izango da bisitariak etengabe zaindu behar badira.\n2. Haurraren loa aprobetxatzea … Jaioberri baten gauak nekagarriak izan daitezke, batez ere maite baduzu. Horregatik, egunean zehar komeni da gurasoak haurraren erritmoan egokitzea eta lo egiteko orduak aprobetxatzea, ahal bada.\n3. Haurrari arreta jartzea … Lehenengo asteetan haurrak gurasoen arreta eta dedikazio osoa behar du, bereziki ama bularrekoarena. Haurra iritsi ondoren, etxea garbitzea, otorduak egitea edo legezko izapideak egitea bikotearen edo laguntzeko prest dagoen senitartekoren baten esku utz daiteke.\n4. Elikadura zaintzea … Gurasoek etxean lehen asteetan izaten duten denbora falta dela eta, askotan, lehen mailako gurasoek ez dute jaten uzten, eta ohitura ez oso osasungarriak hartzen dituzte, adibidez, azkar eta neurriz jatea.\nSaiatu janariak ez saltatzen eta gehiegi ez azeleratzen. Eta, nola ez, familiari laguntza eskatzea, elurzuloz hornitzeko.\n5. Besteen esperientziari etekina ateratzea … Egoera beretik igaro den ama, anaia edo lagun bat oso lagungarria izan daiteke lehen asteetan gurasoentzat. Esperientzia oso baliagarria izango da haurra zaintzeko oinarrizko alderdiak ikasteko, hala nola, bainuari, edoskitzeari edo elikadura artifizialari buruzkoak eta negarra nola lasaitzen den ikasteko, besteak beste.\n6. Etxean ez geratzea itxita … Espezialistak hala adierazten duen kasuetan izan ezik, ama eta jaioberria ospitalean alta eman ondoren, gurasoak elkarrekin atera daitezke, aldizka, ibilaldi laburrak egitera, nahiz eta zuhurtasuna eta sen ona erabili behar diren paseoan beharrezkoak ez diren arriskuak saihesteko. Irteera horiek, haurrari laguntzeaz gain, gurasoak erlaxatzeko eta ama argaltzen hasteko balioko dute.\nSena, maitasuna eta sen ona bizirauteko\nErditzearen ondoren ospitaletik irten eta haur jaioberriarekin etxera itzultzea, maiz, guraso esperimentatuen lasaitasuna da. Hala ere, Espainian, Estatistikako Institutu Nazionalaren Biztanleria Mugimenduaren Estatistikako datuek jasotzen duten bezala, lehen mailako bikoteak (% 55) ez direnak baino gehiago dira. Eta horiek, berehala, aholku batzuk ikasi beharko dituzte lehenengo asteak gainditzeko.\nGurasoek duten armarik onena beren sena da\nGurasoek umearen lehen egunei etxean aurre egiteko duten armarik onena sena da. Lehen asteetan semearekin biziko diren eguneroko bizitzekin batera, haurra zaintzeko jarraibideen eskuliburu onena da.\nDonald Woods Winnicott psikoanalista britainiar ospetsuak sakon aztertu zuen amaren eta bularreko haurraren arteko harremana, eta “lehen mailako ama-gaitasuna” izena jarri zion amaren senari. Haren ustez, ez dago amaren ezagupenen eta gaitasun intelektualaren mende, eta, beraz, ezin da irakatsi, ez eta ikasi ere. Aditu horren arabera, amatasun-gaitasun horren ondorioz, emakumearen zentzumen guztiak goratzen dira haurra kontrolatzeko, eta, ondorioz, ez da kezkatzen gainerako gaiez.\nEzagutu beharreko haurraren arazorik ohikoenak\n2011. urtean lehen semeari etxera itzultzea eman zioten 258.000 ama (eta haien bikotekideak) baino gehiagorentzat, lasaitu ordez, kezka eta beldur handia izan zuen nola jokatu ez jakiteak eta haurtxoaren beharren aurrean erreakzionatzeak eta arriskuko edozein seinale identifikatzen ez jakiteak.\nIzan ere, jaioberriak haurraren bizitzako lehen 28 egunak hartzen ditu, eta Osasunaren Mundu Erakundeak haurtxoentzako garairik zaurgarriena dela uste du. Horregatik, komeni da guraso primarioek osasun arloko profesionalen aholkua eta laguntza bilatzea, bai haurdunaldian bai erditu ondoko ospitaleko egonaldian, zalantza guztiak argitzeko eta kontsultatzeko.\n‘Zure haurtxoa etxean dago jada’ eskuliburuan, Eusko Jaurlaritzako Osasun Sailak argitaratutako haur jaioberriaren gurasoentzako eskuliburu batean, lehen hilabeteetan haurrek izan ditzaketen arazo ohikoenak eta kasu bakoitzean nola jokatu azaltzen da.\n1. Sukarra : haurtxoaren tenperatura 38 °C-tik gorakoa dela detektatzen denean, pediatria-zerbitzura joatea komeni da behatzeko.\n2. Onddoak ahoan … Ahoaren barrualdea estaltzen duten orban edo plaka zuriak agertzen badira (muguet izenaz ezagutzen direnak) -eta batzuetan mihia-, beharrezkoa da pediatrarekin kontsultatzea, tratamendurik egokiena zein den adieraz dezan.\n3. Okadak eta gorotzak … Normala da haurrek esne apur bat berpiztea hartualdien ondoren, baina gonbitoa indar handiz eta kantitate handian botatzen bada, gomendagarria da pediatriako kontsultara joatea.\nBestalde, gorozkien erritmoa eta trinkotasuna aldakorrak dira, baina gorozkiak gogorrak badira (bolatxoak, esaterako), baliteke haurra idorrduta egotea, eta, beraz, pediatrari bisita egin behar zaio.\n4. Hautsak … Beharrezkoa da pixoihala estaltzen duen larruazalaren narritadurak zaintzea, gorozkien eta gernuaren hezetasunak eraginda.\n5. Sudurreko buxadura … Mukosek sudurra trabatzen dutenean, haurtxoak arnasa hobeto har dezan, suero fisiologikoarekin garbitu eta mukosa gomazko udare batekin edo sudur-xurgagailu batekin xurga daiteke.\nastebete guía-eu haurtxo jaioberri madre-eu padres-eu primeros días-eu zer egin


Egin zaitez Begitu-lagun egin zaitez gure lagun\nBizkaia Aurrera Kultura Bonua (BAKB) izenpean, Bizkaian kultura konsumoa bultzatzeko asmoz, bonuak kaleratu zituan BFAk igazko urri lehenengoan. Bonu honeek Begitu-lagun izateko aukera parebakoa eskaintzen dabe; izan be, bonuokaz, Begitu-lagun egin ezkero, Begitu-lagun barriak 15 euro pagau eta BEGITUk 40 euro jasoko dauz. Bonuak zemendian amaitu ziran arren, aurretik eskuratu ebezenak maitzaren 31ra arte erabili leikiez. BEGITU hobetuteko baliabide ekonomikoak behar dirala eta 2021ean be, 50 Begitu-lagun barri egiteko kanpainea ipini dau martxan aldizkaria kudeatzen dauan Zertu Kultur Elkarteak. Arrainak ura eta akerrak mendia biziteko behar badau, zuk Begitu-laguna izan behar dozu begituk bizitzaren gauzarik politenak kontetan segidu dagian.\nBonurik euki ez arren be edonor egin leiteke Begitu-lagun 35, 55 edo 75 euroren truke urtean. Gainera egiten diranen artean Garena jatetxean lagun birentzako menu degustazinoa zozketatuko da aprilean. Holan egin dau begituk abenduan be, Begitu-lagun egin diranen artean menua zozketatu dogu eta irabazlea Saioa Zubiaur izan da.\nBegitu-lagun barriak opari moduan, telazko boltsa bat, besoko argi islatzailea eta zortzi liburu jasoko ditu, eta Dimako Garena jatetxean lagun birentzako degustazino menuaren zozketan sartuko da.\nLiburuok Angel Larrea eta Juan Rekalderen Arratia Inguruko Hiztegia eta Berbategitxoa, Alvaro Rabelliren Ustezko fikzioak eta Saguzarren profhezia, Peru Tximaluze alemaniar ipuin klasikoaren euskerazko bersinoa, Arratia Musika Eskolako 25 urteurreneko monografia eta Iker Yurrebasoren Haizea aurpegian dira. Nerea Zuloaga eta Iratxe Andikotxearen Kontaidazu! Kantaidazu! ipuin eta abestien liburu-CDa be eroango dabe Begitu-lagun barriak.


Real Sociedad Challenge - Xabi Perez\nGUNEA: Online/offline ekitaldia, Reale Arena, Donostia, Gipuzkoa\nPARTE-HARTZAILE KOPURUA: 270 pertsona\nGAIAK: berrikuntza, hezkuntza\nBERTAN: Marisol Garmendia (Donostiako Udaleko Garapen Ekonomikoko zinegotzia), Jokin Aperribay (Realeko presidentea)\nAurrez aurre bildu ziren #RSChallenge-aren Azken Galan proiektu honetako talde finalistak, eta streaming bidez, parte hartu zuten taldeetako ikasle guztiak. Ikasle horiek zuzenean jarraitu zuten ekitaldia beren geletatik.\nProiektua Donostiako Sustapenaren Donostia Innovation Campus programaren barruan dago, eta helburua da etorkizuneko belaunaldiei laguntzea berrikuntzari lotutako gaitasunak garatzen, hezkuntzaren arloko eragileekin batera.\nAurtengo edizioan, Realari Reale Arenako espazio baterako erabilera proposatzea zen erronka. Ia bi hilabetez, Donostiako 6 ikastetxetako 257 ikaslek 57 talde osatu zituzten 57 proiektu aurkezteko.\nAintzatespenak honako hauentzat izan ziren: partida egunean zaleekin lotura sortzeko ideiarik onena; eguneroko erabilerarako; diseinu teknikorik onena eta claim onena. Jatorrizko ideiarik onenari lehen saria Aldapetako Los Txiribitones taldearentzat izan zen, talde txuri-urdinaren iragana, oraina eta etorkizuna biltzen dituen escape room bikoitza dakarren proposamenarentzat.